“Lepas Makan Rasa Nak Penat, Lidah Tak Selesa.”  Bimbang ‘Baby Nenas’  Guna Pemanis Tiruan ‘Siklamat’, Pakar Ni Minta pengguna Hati-Hati Beli!

Menerusi satu perkongsian baru-baru ini di Facebook, seorang teknologis makanan yang menggunakan  Facebook Sazly Tulih mendakwa terdapat sejenis bahan pemanis yang digunakan pada buah Baby Nenas.

Menururnya lagi, bahan pemanis tersebut iaitu  Siklamat merupakan pemanis tanpa zat yang menyebabkan buah itu akan menjadi lebih manis daripada rasa ‘manis buah’ yang asalnya.

Baby Nenas (Baby Pineapple)

Dua tiga minggu lepas, saya ada ternampak peniaga-peniaga di tepi jalan yang sebelum ini menjual jeruk mangga telah beralih kepada baby nenas. Saya berharap sangat, produk ini bukanlah jenama “Dragon King” yang menggandungi siklamat iaitu pemanis tanpa zat yang memberikan rasa manis pada buah sehingga 30-50 kali ganda. Ingatkan Musang King Malaysia je yang femes kan… Dragon King pun femes. Untuk pengetahuan semua, Siklamat ni tidak dibenarkan penggunaannya di dalam buah-buahan segar termasuk dikupas atau sedia dimakan dibawah Peraturan-Peraturan Makanan 1985.

Tak silap saya, pada tahun 2019 DG Kesihatan pernah membuat kenyataan akhbar berkenaan hal ini. Menurut kenyataan akhbar tersebut, baby nenas jenama Dragon King ini tidak dieksport ke Malaysia. Jangan ada penyeludupan buah ini ke Malaysia sudah lah.

Justeru, dia meminta pengguna supaya berhati-hati agar tidak terbeli baby nenas yang manisnya lain macam.

Kepada pengguna, jika pernah terlihat atau terbeli produk baby nenas yang rasa manisnya lain macam tu, berhati-hatilah. Jika ada kemusykilan, hubungi Pejabat Kesihatan Daerah atau Jabatan Kesihatan Negeri yang berdekatan atau boleh buat aduan di http://moh.spab.gov.my.

Kepada penjual pula, saya nak maklumkan jika tuan puan melakukan kesalahan di bawah Seksyen 13(B) Akta Makanan 1983 yang mana memperuntukkan, tiada seorang pun boleh menyediakan atau menjual apa-apa makanan yang diadukkan dengan mengandungi apa-apa bahan penambahannya tidak dibenarkan di bawah Akta Makanan 1983 atau peraturan-peraturan di bawahnya. Sesiapa yang didapati melanggar peruntukan ini adalah melakukan kesalahan dan apabila disabitkan boleh didenda tidak melebihi RM20,000 atau penjara selama tempoh tidak melebihi 5 tahun atau kedua-duanya sekali.

Semua makanan yang dieksport ke negara ini perlu mematuhi Akta Makanan 1983 dan peraturan-peraturan di bawahnya. Adalah menjadi tanggungjawab pihak yang terlibat seperti pengimport, agen, penjual dan sebagainya untuk memastikan produk makanan yang diimport dan dijual di pasaran mematuhi perundangan makanan.

Perkongsian tersebut meraih maklum balas daripada warganet. Ada yang bertanyakan bagaimana untuk mengetahui produk Itu mengandungi Siklamat.

Bagaimana kita nak tahu ada siklamat? End user mcm kita ni selalu jd mangsa. Apa2 pun terima kasih atas perkongsian. Sy dulu mmg gemar baby nenas ni, tp kini dah beralih ke nenas yankee & crystal honey jika nak yg manis2 ni. 🙂

Pertanyaan tersebut mendapat respond dari saudara suzy.

Kadar kemanisan siklamat lebih dari 30 kali ganda. Saya rasa dengan deria rasa kita, kemanisan yang tersangat manis tu antara indicator bahawa baby nenas itu ada siklamat.

Bahkan ada antara mereka yang berkongsi pengalaman mereka memakan ‘baby nenas’ ini.

Saya rasa ada sikalamat tu.. Sbb lps saya mkn nenas ni rasa nk penat.. saya mmg sensitif dgn pemanis tiruan ni.. pernah mkn anggur jeruk jenis kecil2 tu.. jemmm.. batuk, lelah on the spot..

Pernah makan mmg sedap manis melenting. Sekali bangun pagi bibir habis luka.

Saya pernah rasa buah nenas ni..manis…xleh mkn byk..saya mkn sebiji jer lps tu lidah saya rasa x selesa…

Dh beli sekali, baru makan lidah gatal2 terus stop makan, ingat nak smbung mkan lagi tapi takut bibir plak jadi mcm ikan bandaraya mampuih den… Trauma nak makan lagi 😂😂😂🤣🤣🤣

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Didik Anak, Bukan Hina Anak. Deep Perkongsian Ilmu Ini!

Sesungguhnya bukan mudah untuk mendidik anak-anak. Pelbagai kerenah bakal ditempuhi. Semua ini kerana setiap anak-anak itu mempunyai perkembangan yang berbeza.

Malah, memang benar mudah untuk memaksa anak untuk melakukan apa yang kita nak. Namun, hakikatnya ia bukan didikan yang betul. Malah ada yang sanggup menghina anak kerana tidak dapat mengawal kemarahan dan kesabaran dalam mendidik anak.

Write up bonda Noor Hayati Abdul Hamid sering saya cuba hayati, kerana ia terlalu bermakna. Biasanya tulisan Mama, saya tak boleh baca laju-laju, sebab ia perlu dihayati dengan mata hati. Bonda adalah Founder kepada konsep pendidikan di Naluri Kreatif.

Fasa sekarang ialah mari saling apply & memanjangkan ilmu kepada para pendidik, anak didik dan ibu bapa. Moga kesedaran ini, kita boleh upgrade diri saya dan kita semua. Sedikit sebanyak apa yang kita lakukan akan didengar, dilihat dan DIRASA, akhirnya akan terbiasa dalam memori anak.
.
Kita memasuki era yang amat pantas dan moden. Dalam pendidikan, kita mahu menyediakan anak kita agar selari dengan peredaran zaman. Antara satu yang amat penting, adalah dengan upgrade cara layanan kita dengan anak-anak
.
Jemput baca perkongsian beliau:
.
Kita nak anak dengar cakap kita tapi pada yang sama watak kita membuatkan anak lari dari kita….Sedihh….

Kita nak A….buat B pula..

Sampai masanya kita amalkan sunnah sebaik-baiknya, didik anak bukan hina anak.

Cakap dengan anak, beri sebab musabab sesuatu perkara tak boleh dan tak molek dilakukan. Memang memerlukan kesabaran serta kemahiran melakukannya. Sebagai penghibur hati dan menguatkan semangat kita..sama2
sentiasa kita ingat…pesanananNya

“Al-Baqarah:153
Wahai org2 yg beriman,jadikan solat dan sabar sbg penolongmu,sesungguhnya Allah bersama orang-orang yang Sabar” dan byk ayt lain lagi.

Mendidik anak perlu kesabaran

Memaksa anak adalah senang. Nak bimbing anak buat dengan kerelaan hatinya sendiri, itulah bimbingan dan pendidikan yang hakiki.

Yang memerlukan kita menjadi seorang yang benar dalam tingkahlaku kita sebagai ibu bapa, penjaga,atuk ,nenek kepada anak cucu yang sedang membesar. Kuasa di tangan kita jangan disalahgunakan.

Tarik nafas panjang2…masukkan oksigen banyak2 dlm diri kita tu. Buya Hamka kata ..manusia yang baik..ialah yg panjang akalnya. Berfikir sebelum bertindak…
Bukan bertindak dulu baru nak fikir.

Terlajak perahu boleh undur
Terlajak tindakan.amat buruk padahnya.

Renungkanlah. Apakah kita telah lakukan yang terbaik untuk anak-anak kita tu.

Bagaimana mereka ke sekolah tadi…?
Hendaknya dengan iringan doa dan senyuman serta semangat berkobar kita temankan dan jadi bekalan kpd anak2 kita.
.
Bukan mereka melangkah bawa bersama hati luka teringat2 kata cemuhan, herdikan di pagi hari tadi.
Berjuanglah mereka dlm suasan jiwa yg celaru di sekolah…amat sedih.
Mengikut kajian (Inst of Heartmaths,Philadelphia,US) perasaan ini akan bersama anak kita selama 6 jam.

Berapa lama anak kita di sekolah? Berbaloikah ledakkan emosi kita di pagi hari itu?

Jadilah ibu bapa yang BIJAK
Bijak mengurus emosi
Bijak mengurus diri
Bijak mengurus keutamaan
Bijak memilih kata-kata
Seperti indahnya intan berlian yang tersemat di HATI
.
Selamat berjuang anak-anakku…ibu bapa generasi kini…sahabat2…
Gelaran ibu bapa satu gelaran teramat mulia…
.
Allahuwaklam….


Rupanya Ini Petua Tradisi India Nak Naik Seri Wajah Bakal Pengantin. Netizen Teruja Nak Cuba!

Tanyalah kepada mana-mana wanita, percayalah ramai yang mahu tampil cantik.

Memang sSifat dan naluri semula jadi setiap wanita pasti ingin kelihatan sempurna seadanya.

Dalam pada itu, ramai yang mengakui kecantikan bintang filem Bollywood. Biarpun berkulit gelap, namun memiliki kulit bersih dan cantik. Kecantikan mereka membuatkan kita tercari-cari apakah rahsianya.

Seorang pengguna facebook, Norafiza Mahmud telah berkongsi petua yang diamalkan oleh masyarakat India.

Katanya petua itu diperolehi daripada sebuah rancangan di televisyen yang hanya menggunakan dua bahan sahaka untuk mendapat kulit muka ‘glowing’ seperti pelakon Bollywood.

Tradisi masyarakat India atau kacukan mereka. Ini cik oya pernah tenguk di majalah 3. Bakal pengantin akan membuat tradisi naik seri wajah. Hari berinai mereka acara menyapu serbuk kunyit di muka. Naik seri pengantin katanya. Why not kan. Cik oya olah sedikit. Selamat mencuba.

Bahan-bahan

Kasturi manjal atau serbuk temu lawak dan telur.

*Serbuk kasturi manjal boleh cari di kedai India.

Bancuh sedikit menggunakan air biasa/ tapis. Selepas Itu campurkan sedikit putih telur.

Ada sedikit rasa pedih. Bau nya sama seperti temulawak. Cik oya Diamkan selama 15minit.

Hasilnya selepas 15 minit.

Wow, glowing!

Dalam pada itu, warganet teruja untuk membeli serbuk yang dikatakan di jual di kedai India. Siap ada yang memesan antara satu sama lain.

Apa lagi jom cantikan diri cara bajet tahun 2021!


“Hati Kena Kental, Memang Susah Tapi Boleh.” Ibu Ni Kongsikan ‘Trick’ Asingkan Tempat Tidur Anak, Memang Menjadi!

Bagi anak-anak yang tidur bersama ibu bapa, pasti akan menghadapi sedikit masalah untuk mengasingkan tempat tidur. Terutama jika anak itu sejak kecil sudah tidur bersama ibu bapa. Namun, itu tak bermakna ibu bapa kena biarakn situasi tersebut.

Apabila anak-anak mencapai usia tertentu, seharusnya mereka diasingkan tempat tidur. Lebih-lebih lagi pasti ada yang membaca kes yang melibatkan masalah seksual dalam kalangan kanak-kanak kerana tidak diasingkan tidur dari usia muda.

Selain itu, mengasingkan tempat tidur juga adalah satu cara ibu-bapa melatih anak-anak untuk berdikari selain memberi privaci kepada ibu bapa.

Bagi anda yang ingin mencari kaedah terbaik,ibu ini kongsikan beberapa tips atau ‘trick’ yang boleh dipraktikkan jika mahu asingkan tempat tidur anak-anak. Mungkin sedikit sukar untuk permulaan, namun lama-kelamaan anak sudah dapat membiasakan diri jadi takkan timbul masalah.

Nampak simple tapi wajib asingkan

Nampak simple tapi kita wajib asingkan tempat tidur anak tau. If im not mistaken (betulkan kalau silap) dalam surah an-Nur, ayat 58 pun ada cakap pasal ni. Ni my personal experience bila asingkan tempat tidur anak.

Anak jadi lebih bertanggungjawab

Anak i jadi lagi bertanggungjawab tapi cara budak umur 3 tahun lah. Dia tau tu bilik dia jadinya kalau toys sepah ke apa ke, i akan mintak dia kemas. Dulu i jenis cepat kesian, kalau dia nangis so takyah buat tapi sekarang i dah kental. Dia buat sepah, dia yang kena kemas.

Dalam bilik dia pun ada baju baju and drypers so setiap kali lepas mandi anak i automatically akan masuk bilik dia and amik drypers dekat rack. Dia dah tau dalam bilik dia memang ada semua barang barang dia. Indirectly dia hafal benda tu kat mana benda ni kat mana if nak amik.

Lepas sepahkan dia kemas

Part ni i paling suka. Before asingkan tempat tidur, anak i main merata rata. Lepas asingkan bilik, i letak toys dalam bilik dia. Kalau dia bawak toys keluar pi ruang tamu ke apa, i akan mintak dia bawak masuk semula dalam bilik so if sepah pun just bilik dia bukan satu rumah.

Nap petang i akan bawak dia masuk bilik dia sendiri and tidurkan dia dalam bilik tu. Ada je waktu dia nak tidur dalam bilik kitaorang tapi i cakap “No, this is your room” and i buat keras duduk dalam bilik dia so dia akan datang kat i jugak Face with tears of joy. Parents kena tegas tau!

Teman baca doa, borak, nyanyi sambil tutup lampu

Memang susah tapi insyaAllah kita semua boleh. Sebenarnya kalau start lagi awal lagi better. I start lambat sebab hati tak kental dulu Rolling on the floor laughing.Btw, boleh mula dengan beli cadar yang anak korang suka. So dia happy nak tidur kat tilam dia hehe.

Nak tidur tu memang i akan teman dia baca doa, borak borak and nyanyi nyanyi sambil lampu tutup. Bila dia dah tidur i akan masuk bilik i.Lama lama nanti, dia dah boleh tidur sendiri. Bila mengantuk je dia terus masuk bilik sendiri and tidur takyah teman dah.

Kita pun nak bilik tidur cantik, wangi and bersih so samalah dengan anak kita. I ada je waktu malas nak mengemas so husband i take over. Kitaorang gilir gilir. Jujur i cakap, jaga anak ni letih sebab macam macam kena buat tapi anak ni amanah. Ikhlas jaga insyaAllah luas rezeki.


Nak Kulit Cantik Dan Awet Muda Macam Wanita Jepun, Ini 4 Amalan Anti Penuaan Kena Tahu Terutama Yang Dah Nak Masuk Usia 30-an!

Suka kan tengok wanita-wanita jepun, semua cantik-cantik. Badan pun kecil molek. Agak susah nak jumpa wanita Jepun yang berbadan gemuk dan kelihatan tua.

Apalah rahsia orang Jepun ni ye? Menurut kajian, wanita dan lelaki di Jepun mempunyai jangka hayat yang paling lama berbanding masyarakat di negara lain.

Selain itu mereka mengamalkan cara hidup yang sihat. Secara tidak langsung menjurus kepada kekal sihat, awet muda.

Masih belum terlambat buat wanita yang sudah berusia 30 tahun ke atas. Masih belum terlambat untuk kekal cantik biarpun sudah berusia.

Tetapi hairannya, orang Jepun tidak akan memasak makanan mentah termasuklah hidangan ikan mentah yang dikenali juga sebagai sushi atau sashimi. Mereka percaya ikan mentah ini mempunyai beberapa khasiat untuk badan. Ikan merupakan sumber protein yang mengandungi omega tiga yang dapat membantu meningkatan kecerdasan anak dan bagi wanita untuk menjaga kecantikan dan mencegah penuaan.

2. Makan sedikit tapi kerap

Negara Jepun terkenal dengan cara pemakanan mereka yang sihat. Mereka makan dalam kuantiti yang sedikit tetapi kerap. Malah mengamalkan makan sedikit demi sedikit dan mengunyah dengan betul untuk memudahkan sistem pencernaan. Namun cara ini juga yang disarankan dalam Islam supaya makan cara sederhana dan berhenti sebelum kenyang.

3. Urut wajah

Secara tradisional, urutan meremajakan kulit. Amalan ini menjadi rahsia wajah orang Jepun yang berseri. Urutan pada wajah boleh menghalang timbulnya kedutan pada kulit.
Selalunya orang Jepun akan mengurut bahagian wajah mereka setiap kali mengenakan produk kosmetik dalam gerakan bulat. Cara ni boleh meningkatkan peredaran darah dan melegakan otot-otot.

4. Minuman teh hijau

Orang Jepun minum teh hijau sekurang-kurangnya satu hingga dua kali sehari. Amalan minum teh hijau setiap hari bukan saja menyihatkan tubuh badan, tetapi pada masa sama menjadikan wajah awet muda. Teh hijau turut mampu mencerahkan kulit dan merawat jerawat.Teh hijau mempunyai lebih tinggi vitamin C dan anti-oksidan berbanding buah-buahan.

Serbuk Kolagen Ikan

Selain itu mengamalkan pemakanan dan gaya hidup yang sihat seperti orang Jepun, apa kita cuba anda boleh mengambil produk makanan tambahan kesihatan. Kolagen adalah satu keperluan bagi kecantikkan terutamanya kepada kulit dan juga anti penuaan.

Apa yang pasti, untuk kekal cantik dan awet muda, kena displin dan komited menjaga pemakanan dan mengamalkan gaya hidup sihat.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Gandakan Doa Untuk Anak,  Ini 5 Amalan Yang Boleh Ibu Amalkan!

Sesungguhnya doa ibubapa terlalu besar mujarabnya. Biarpun si kecil anda terlalu degil dan membuatkan anda pening kepala, usahlah putus doa kepadanya saban hari.

Menurut Dato’ Dr. Fadzilah Kamsah, doa adalah perkara pertama dalam perkongsian tip membentuk ibu bapa cemerlang. Usahlah cepat menghukum anak apabila mereka melalukan kesalahan, sebaliknya angkatlah tangan dan doakan supaya mereka berubah dan mudah dibentuk.

Ketika menahan marah, angkatlah tangan dan doakan mereka. Ini tip dan perkongsian yang diberikan oleh beliau. Amalkan doa, zikir dan cara ini, insyaallah mampu jadikan anak kita, anak yang soleh dan solehah. Berusaha sesungguhnya lebih baik daripada tidak melakukan apa-apa. Jom kita amalkan sama-sama.

1.Amalkan zikir ‘Ya Latif’ dan hembuskan di kepala anak sewaktu mereka sedang tidur.

2. Peluklah anak setiap kali bangun pagi sambil berselawat di dalam hati dan niatkan apa jua niat untuk mereka. Usaplah kepalanya lembut dan doakan yang terbaik untuknya.

3. Amalkan Surah Al-Fatihah dan Surah Taha (ayat 1 hingga 5) dan hembuskan pada makanan dan minuman mereka. Amalkan bacaan ini setiap hari.

4. Zikir ‘Ya Latif’ juga turut membantu si kecil anda mudah menerima pembelajarannya dengan baik diikuti dengan bacaan Surah As-Syura. Lakukan saban hari.

5. Cubalah berbicara dengan baik dan gunakan kaedah memujuk ketika berdepan dengan mereka. Usah cepat melenting bila berdepan dengan kenakalan mereka, sebaliknya bersabarlah dan doalah untuk mereka.

Antara Amalan Lain Yang Ibu Patut Buat

Ketika Memasak
Ketika memasak, sentiasa basahkan lidah dan bacakan doa Surah Al- Imran ayat 200 yang bermaksud: “ Hai orang-orang yang beriman! Sabarlah dan lawanlah sabar, dan bersedialah dan berbaktilah kepada Allah supaya kamu mendapat kejayaan.”

Temankan Anak Ulangkaji
Ketika menemani anak mengulangkaji atau membaca Al Quran, amalkan juga membaca Surah Toha ayat 1 hingga 8, Surah Ar-Rahman ayat 1 hingga 4 danSurah Al-Insyirah. Ketika mengajar anak, sambil itu bacakanlah ayat-ayat ini.

Sentuh Ubun
Kita juga digalakkan menyentuh dengan lembut ubun-ubun anak dengan tangan kanan sambil berdoa dan menyatakan harapan. Petua membaca doa dan harapan semasa anak baru lelap elok diamalkan apabila anak ada masalah emosi atau tingkah laku.

Doa Tengah Malam
Sebaik-baik memohon doa adalah di waktu tengah malam. Bangunlah ketika malam hari dan lakukan solat sunat diiringi doa dengan menyebut nama   anak kita.


Pentingkan Masa Depan Keluarga, Saharul Ridzwan Lebih Selesa Dengan Rutin Kerja Sekarang

Jika dulu, kerap kelihatan wajah pelakon dan usahawan, Saharul Ridzwan di kaca televisyen berlakon dalam drama bersiri. Kini, bapa kepada tiga orang anak itu akui sudah lebih dua tahun tidak melibatkan diri dalam bidang tersebut.

Memetik Harian Metro, Saharul berkata ada sahaja tawaran berlakon namun dia mahu memberi fokus pada perniagaan Qaabila Skincare diusahakannya.

“Saya masih meneruskan karier lakonan dan jika ada tawaran berlakon drama atau naskhah menarik, saya akan mempertimbangkannya terlebih dahulu.

“Buat masa ini, saya sibuk untuk mengembangkan bisnes yang juga jaminan untuk masa depan saya dan keluarga.

“Saya juga sudah berasa selesa dengan rutin kerja sekarang yang bermula jam 9 pagi dan selesai jam 5 petang terus pulang ke rumah untuk bersama keluarga,” katanya.

Semakin banyak wajah baru muncul di TV kini, Saharul berkata dia sudah tidak mengikuti perkembangan industri seni sejak dua tahun lalu.

“Pada pemerhatian saya, banyak yang sudah berubah dalam industri hiburan tanah air ketika ini. Apa yang saya nampak banyak garis panduan yang sudah dilanggar oleh pembikin filem ketika ini. Contohnya, penerbitan filem yang mempersendakan agama seperti Mentega Terbang yang mencetuskan kontroversi sebelum ini,” katanya.


Masakan Bergoreng Memang Sedap, Tapi Sebelum Tu Dengar Dulu Apa Dr. Ni Ingin Kongsikan!

Biasanya kalau menggoreng ayam, ikan atau sebagainya tentu kita akan menggunakan minyak yang banyak. Setelah siap menggoreng pasti ada lebihan minyak di dalam kuali. Hendak dibuang  sayang, hendak digunakan bimbang juga kesan sampingannya pula.

Dan bercerita tentang minyak masak ini, nyata banyak jenis minyak ada dipasaran. Pun begitu, mana satu yang paling bagus digunakan untuk menggoreng? Menjawab beberapa kekeliruan lain berkaitan minyak masak, ayuh kita baca perkongsian daripada Dr Zubaidi Hj Ahmad untuk manfaat bersama.

HADKAN PENGGUNAAN MINYAK MASAK UNTUK MENGGORENG

Penggunaan minyak masak dalam menyediakan makanan sama ada untuk tumisan atau menggoreng perlu dihadkan. Ini kerana semasa menggoreng, minyak masak melepaskan sisa toksik dipanggil aldehydes yang tertinggal di dalam minyak.

Jika minyak ini digunakan berulang kali, semakin banyak sisa toksik HNE atau 4-hydroxy-trans-2 nonenal yang terkumpul dalam minyak itu. Makanan yang digoreng menggunakan minyak yang diguna semula akan menyerap sisa toksik aldehydes tersebut.

Menggunakan minyak yang telah digunakan beberapa kali akan mengundang risiko mendapat penyakit atherosclerosis (salur darah tersumbat akibat menjadi keras dan tebal), penyakit hati, penyakit jantung, penyakit alzheimer, parkinson dan barah.

Sebaik-baiknya minyak masak digunapakai maksimum sehingga dua atau tiga kali sahaja. Jika minyak berkenaan telah bertukar warna menjadi perang kehitaman, minyak berkenaan perlu dibuang.

Minyak sisa menggoreng haiwan yang berdarah seperti ayam, ikan atau daging seelok-eloknya tidak diguna semula dan terus dibuang kerana darah haiwan itu akan meningkatkan kandungan karbon dan mengubah struktur asid lemaknya yang berbahaya kepada kesihatan.

Hal ini berbeza bagi minyak hasil daripada gorengan sayur, ikan bilis, tempe, tauhu, dan kuih-muih. Minyak masak berkenaan masih boleh dipakai untuk kali kedua dan ketiga asalkan tidak bertukar warna serta segala sisa gorengan didalamnya ditapis dan dibuang.


“Tak Sia-Sia Dengar Kata Mak Suruh Berlakon Sampai Ke Sudah” Bell Ngasri Dinobat Bintang Paling Popular!

Pelawak Bell Ngasri mencipta sejarah manis apabila dinobatkan sebagai Bintang Paling Popular di Anugerah Bintang Popular ke-35 (ABPBH35) yang berlangsung di Istana Budaya, di sini pada malam Jumaat.

Bell atau nama sebenarnya Ngasrizal Ngasri cukup sinonim dengan watak Barkoba dalam telefilem 16 Puas itu turut memenangi kategori Artis Komedi Popular.

Ternyata kempen besar-besaran yang dilakukan bintang berusia 43 tahun itu membuah hasil dengan kemenangan tersebut.

“Saya adalah orang yang pernah cakap tak perlu populariti. Saya tak bergantung kerana populariti dan masih di sini setelah 37 tahun.

“Saya hanya membawa watak kecil. Kalau di majlis (anugerah), saya perlu hiburkan orang ketika iklan. Tapi saya percaya ada orang yang minat,” ucapnya di pentas kemenangan.

Bell turut mendedikasikan kemenangan ini buat ibunya, Habibah Jaafar dan sutradara tersohor, Allahyarham Mamat Khalid.

“Saya nak ucapkan terima kasih kepada emak daripada saya enam tahun, bawa angkut naik bas mini bagi susu dalam bas dan suruh berlakon.

“Sebenarnya ini permintaan dia juga untuk tengok anaknya jadi pelakon. Begitu juga watak Barkoba, terima kasih arwah Mamat Khalid,” katanya ketika mengambil trofi kemenangan.

Dalam pada itu, semasa berlangsungnya sidang media, Bell sekali lagi membuat ucapan khas buat ibunya yang selama ini tidak pernah lepas menyuruhnya berlakon dah berbuahkan hasil.

“Sepanjang 37 tahun saya dalam bidang ini, saya rasa akhirnya berbaloilah dengan apa yang saya buat selama ini. tak sia-sia saya dengar kata mak saya suruh berlakonlah sampai ke sudah.

“Berlakon la kau sampai bila-bila Bell, tak payah kau buat kerja lain. Saya nak belajar bidang lain disuruhnya berlakon juga. Tapi alhamdulillah impian ibu saya lah yang nak saya hargainya dengan inilah dia bintang paling popular.

“Mak saya hari ni pun menangis lagi. saya demi Allah saya tak tipu, apa saya cerita mak saya yang sebelum ni 5 hari dia menangis, betul, hari ni lagi pun dia menangis. Sampai saya untuk hari ni saya tak nak menangis saya tahan diri saya tapi ye la kadang2 xboleh nak tahannya.” katanya.

Sementara itu, Anugerah Khas Ekspresi Legasi Seni ABPBH 35 telah diberikan kepada Tan Sri Michelle Yeoh.

Bintang popular, Yuna pula diangkat sebagai penerima Anugerah Eksplorasi Seni ABPBH 35.

Di bawah keputusan penuh ABPBH 35 yang berlangsung di Istana Budaya pada malam Jumaat:

● BBNU LELAKI POPULAR – Amir Ahnaf

● BBNU WANITA POPULAR – Anna Jobling

● PENYANYI LELAKI POPULAR – Khai Bahar

● PENYANYI WANITA POPULAR – Aina Abdul

● ARTIS KOLABORASI/DUO/BERKUMPULAN POPULAR – Dolla

● AKTOR FILEM POPULAR – Beto Kusyairy

● AKTRES FILEM POPULAR – Sophia Albarakbah

● AKTOR TV POPULAR – Meerqeen

● AKTRES TV POPULAR – Anna Jobling

● PENYAMPAI RADIO POPULAR – Tyzo

● PENGACARA TV POPULAR – Elly Mazlein

● ARTIS KOMEDI POPULAR – Bell Ngasri

Selain 12 anugerah utama, tujuh lagi kategori Ekstra ialah:

● COUPLE TV POPULAR – Meerqeen & Anna Jobling (Melur Untuk Firdaus)

● COUPLE FILEM POPULAR – Datuk Aaron Aziz & Nadiya Nisaa (Dekatnya Cinta)

● DRAMA POPULAR – Melur Untuk Firdaus

● LAGU PALING BOOM POPULAR – Terus Hidup (Aina Abdul)

● CONTENT CREATOR POPULAR – Alieff Irfan

● TIKTOKERS POPULAR – Sally Whoo

● LAWAK VIRAL POPULAR – Syahmi Sazli, Hasif dan Yoe Parey


Comelnya, Putih Melepak! Emma Maembong Selamat Bersalin Anak Ke-2

Pelakon, Emma Maembong selamat bersalin anak keduanya di salah sebuah hospital di Kuala Lumpur pada Rabu.

Berita gembira tersebut disampaikan sendiri oleh suaminya, Muhammad Shazli menerusi laman Instagram pada satu jam yang lepas.

Bayi lelaki seberat 3.4 kilogram tersebut dilahirkan secara normal dan Shazli sempat memanjatkan kesyukuran kepada Illahi atas kurniaan yang sempurna ini.

“Alhamdulillah, @emma_maembongofficial we got another one ♥ baby boy coming in hot at 3.4kg 🔥 normal labor”

“Allah is the greatest.”

Tambah Shazli lagi, Shariq Gabriel, anak sulungnya kini sudah besar dan menjadi abang sulung.

“@shariqgabriel big brother now”

Shazli turut berkongsi video bersama Emma dan anak keduanya di dalam wad bersalin.

Pasangan ini dihujani dengan ucapan tahniah daripada rakan artis dan warga maya. Rata-rata memuji kecomelan bayi putih gebu ini.

Tahniah Emma dan suami di atas kelahiran cahaya mata tersayang!

Kredit: Shazli


Ibu Ni DIY Dapur Mini Untuk Anak Dengan Bajet Tak Sampai RM70. Simple, Cantik &  Anak Pun Suka. Nampak Real!

Waktu PKP begini, pastinya si ibu orang yang paling sibuk di rumah. Kerjanya bertambahj berbanding sebelum ini. Seharian di rumah bersama anak-anak, pasti pening nak melayan terutama anak-anak yang banyak karenah.

Apatah lagi, jika anak-anak berada di rumah dan mengganggu rutin harian ibu untuk mengemas dan memasak. Ada anak yang gemar nak ‘membantu’ ketika ibu di dapur.

Selain nak beri fokus kepada abang atau kakak yang tengah belajar online, adik-adik tak boleh diabaikan.

Oleh itu, para ibu kena cari alternatif supaya tidak mengganggu rutin di rumah, apa kata cuba DIY dapur tersendiri untuk anak supaya mereka juga boleh bermain sambil ibu menyiapkan kerja rumah, anak perempuan mesti suka ni kan.

Anak anak dok minta. Jadi, mama rajinkan la diri buat dapur mini utk anak.

Rak buku beli dr kedai perabot terpakai Rm15 shj.
Wallpaper mainan dan sebagainya dr Mr Diy dan Eco Shop. Tak habis Rm70 pun.

Sakan kakak main dgn adik dia.


“Hutang Sebabkan Kita Penat Kerja Siang Hari Dan Malam Tak Lena Tidur”- Ustaz Ni Kongsi 3 Doa Untuk Mudah Selesaikan Hutang!

Berhutang itu sangatlah mudah, tapi untuk membayar hutang itu amatlah payah. Itu yang sering berlaku dalam hidup ini. Lantaran itu selagi boleh, cubalah elakkan diri daripada berhutang. Kumpullah duit untuk dapatkan sesuatu dan janganlah  terlalu membiasakan diri dengan sikit-sikit nak berhutang.

Hutang akan menyebabkan kita penat bekerja di siang hari dan tidak lena tidur di malam hari. Untuk itu segeralah bebaskan diri daripada belenggu hutang dan cubalah amalkan 3 doa yang baik ini agar Allah mudahkan urusan menyelesaikan hutang.

Apakah 3 doa itu?

Ini dijelaskan sepertimana perkongsian daripada Ustaz Kahirul Anuar Basri yang juga merupakan penulis buku dan motivator al-Quran untuk panduan bersama.

Jangan Mudah Berhutang

Jangan ajar diri mudah untuk berhutang. Sikit-sikit berhutang. Sikit-sikit berhutang.
Kalau bayar takpe la lagi. Ini berkurun lamanya. Hutang tak setel-setel jugak.

Asbab hutang, adik beradik boleh bermasam muka. Asbab hutang, pertalian saudara boleh terputus. Asbab hutang, kawan baik sejak sekian lama pun boleh hilang sekelip mata.

Rasulullah SAW sebut, orang yang suka berhutang, dia akan suka menipu. Orang yang suka berhutang, dia akan suka berjanji. Lepas tu dia akan mungkir janji.

Hutang wajib dibayar walaupun tak dituntut oleh tuannya. Orang yang mati syahid akan diampun semua dosanya kecuali hutang. Jiwa orang berhutang akan tergantung sehinggalah dia selesaikan hutangnya.

Lari Dari Hutang Dilihat Sebagai Pencuri

Masalah dengan orang yang berhutang ni ialah dia nak tunggu duitnya sedebuk nak terus selesai hutang. Nasihat saya, tak payah tunggu sedebuk.

Mula la bayar sikit-sikit. InsyaAllah tak lama kemudian, selesailah hutang kita tu. Ia jauh lebih baik daripada tak bayar langsung.

Orang yang usaha bersungguh-sungguh untuk bayar semua hutangnya, Allah akan mudahkan urusannya mencari rezeki.

Orang yang memang niatnya nak lari dari bayar hutang, Allah akan melihatnya di hari kiamat sebagai seorang pencuri.

Amal Doa Mudahkan Urusan

Ada 3 doa yang baik untuk diamalkan agar Allah mudahkan urusan menyelesaikan hutang.

✅ اللهمَّ إِنِّي أَعُوذُ بِكَ مِنَ المَاْثَمِ وَ المَغْرَمِ
“Ya Allah SWT, aku berlindung kepadaMu dari berbuat dosa dan banyak hutang”

✅ اللَّهُمَّ إِنِّي أَعُوذُ بِكَ مِنْ الْهَمِّ وَالْحَزَنِ وَأَعُوذُ بِكَ مِنْ الْعَجْزِ وَالْكَسَلِ وَأَعُوذُ بِكَ مِنْ الْجُبْنِ وَالْبُخْلِ وَأَعُوذُ بِكَ مِنْ غَلَبَةِ الدَّيْنِ وَقَهْرِ الرِّجَالِ
“Ya Allah, sesungguhnya aku berlindung kepada Engkau dari kedukaan dan kesedihan. Aku berlindung kepada Engkau dari sifat lemah dan malas. Aku berlindung kepada Engkau dari sifat pengecut dan bakhil. Dan aku berlindung kepada Engkau dari bebanan hutang dan penindasan manusia.”

✅ اللَّهُمَّ اكْفِنِى بِحَلاَلِكَ عَنْ حَرَامِكَ وَأَغْنِنِى بِفَضْلِكَ عَمَّنْ سِوَاكَ
“Ya Allah! Cukupkanlah aku dengan dengan yang halal dan jauhkanlah aku daripada yang haram, dan cukupkanlah aku dengan kurniaanMu daripada bergantung kepada selainMu.”

Selamat pagi kawan-kawan.
Hutang akan menyebabkan kita penat bekerja di siang hari dan tidak lena tidur di malam hari.Jangan suka berhutang. Jangan ambil mudah dengan hutang. Catatlah semua hutang. Bayarlah hutang keseluruhannya secepat mungkin sebelum kita meninggal dunia.


Awal Pagi Suami Hulur Kotak Merah, Ingatkan Dapat Barang Kemas. Sekali Buka ‘Gold Bar’ Kiub Ayam!

Suami isteri kalau tidak bergurau senda dan asyik serius sahaja tanpa usik mengusik tentu hubungan tidak indah jadinya. Bahkan tidak dapat dinafikan salah satu cara untuk buat pasangan makin rapat dan rasa bahagia berpanjangan adalah bila suami atau isteri rajin bergurau.

Apatah lagi jika dapat pula pasangan yang suka menyakat, ada sahaja idea kelakar yang akan dibuat olehnya hingga bukan sahaja pasangan rasa gelihati bahkan anak beranak tertawa dengan usikan yang diberikan.

Sama jugalah kisahnya bila Puan Junairah Ab Rahman yang berkongsi usikan yang diterima daripada suaminya apabila menghadiahkan kotak barangan kemas yang mana di dalamnya diisi dengan kiub ayam.

Kejutan Di Awal Pagi

Nyata, sekali pandang memang nampak serupa bentuknya dengan golden bar dan demikian ada juga netizen yang mendakwa turut dapat hadiah ’emas’ lagi banyak daripada Puan Junariah dan perkongsian ini membuatkan ramai tertawa. Terasa lucu!


Meriahnya Majlis Aqiqah Dan Kenduri Kesyukuran Anak Lana Nordin

Kasih ayah sepanjang masa, kasih ibu sehingga ke syurga. Begitulah berapa kasih sayang ibu bapa kepada anaknya tiada penghujung.

Sebagaimana yang dilalui oleh Lana Nordin dan David Mckienzie iaitu William Daud Mckienzie, menghidapi masalah jantung sejak dilahirkan  yang telah melalui pembedahan pada Februari lalu  bagi membetulkan injap jantungnya dan kini, anak yang mesra dengan panggilan Billy, sudah semakin pulih dan membesar dengan sihat seperti bayi-bayi yang lain.

Semalam, melalui instagram Lana, keluarga ini telah mengadakan majlis aqiqah dan kenduri kesyukuran buat kedua anaknya Gia dan Billy. Majlis meriah dengan kehadiran ahli keluarga, rakan artis dan tetamu lain.

Instagram: Lana Nodin


Masalah Rambut Bercabang Tidak Ada Lagi Bila Buat Mask Rambut Ni. Diy Sendiri Memang Mudah!

Sekiranya memiliki rambut yang bercabang dan sering gugur pula tentunya boleh mendatang rasa gusar di hati. Apatah lagi selepas melalui proses melahirkan anak, umumnya masalah keguguran rambut menjadi masalah yang semua antara wanita hadapi.

Selain kita sering kaitkan rambut gugur dan bercabang ini kerana berlakunya perubahan hormon, tidak dinafikan terjadinya semua masalah ini adalah disebabkan kurangnya nutrisi pada rambut tersebut dan mungkin juga disebabkan kurangnya penjagaan khusus diberikan.

Untuk ini, dikongsikan cara ringkas untuk masalah rambut kering dan bercabang agar kembali menjadi lembut dan sihat.

Pertama: Cuci  rambut terlebih dahulu bersama sebiji lemon. Ini  bertujuan untuk membuang minyak serta kotoran di kulit kepala.

Kedua : Gosokkan kulit kepala dengan menggunakan halia kisar. Ini untuk rambut gugur atau hendak melebatkan. Kulit kepala juga akan sihat dan segar.

Ketiga: Lakukan rawatan mask rambut ini untuk lembutkan rambut dan senang diurus.

Apa itu rawatan mask rambut dan bagaimana untuk hasilkannya?

Bahan-bahan:

Segenggam kacang soya

1/2 sudu minyak zaitun

4 sudu makan yogurt asli

2 sudu besar coster oil

Cara penyediaan :

2.Masukkan minyak zaitun.

3. Masukkan yougrt.

4. Masukkan castor oil.

5. Sedia utnuk dilumurkan ke bahagian rambut sepetelah rambut dicuci dengan lemon seperti mana langkah di atas.

Ekstra Tip

sumber : Norafiza Mahmud


Dah Biasa Orang Anggap Anak Biadap, Ayah Ni Cerita Cabaran Didik Anak Autisme. Kagum!

Bukan calang-calang ibu ayah untuk membesarkan anak autisme. Cabaran sikap anak-anak sebegini memang menduga kesabaran.

Namun, hasil didikan yang betul anak-anak ini mampu berdikari dan bersikap baik.

Katanya sejak kecil anaknya dianggap sebagai seorang yang biadap disebabkan sikap yang tidak sensitifnya.

Namun ia tidak menjadi alasan untuk beliau dan isteri lepas tangan untuk membiarkan membesar dengan sikap begitu.

Berkat sabar dan ilmu yang ada, anak keduanya itu mempunyai kendiri yang baik sebagaimana yang dikongsikannya di facebooknya.

Seterusnya ikuti kisahnya. Moga jadi inspirasi!

NI ANAK NOMBOR DUA AKU, ISTIMEWA SIKIT LAH

Ni anak no.2 aku. Huzaeer nama dia. Sekarang umur dia dah 17 tahun. Dia yang ada ADD + Aspergers (ADD ni dalam kategori Autistik/autism jugak) tu. Bila ADD ni banyak jugak jenisnya dan minatnya.

Macam anak aku yang ni, dari kecik kalau dia pergi mana pun, biasanya orang akan cakap dia ni biadab, tak reti hormat orang dan tak sensitif langsung.

Tau pasal apa? Pasal dia memang jujur je, tak reti bohong. Dia akan cakap apa yang dia nak cakap. Kira kalau kau merokok depan dia, depan kau dia akan cakap jangan merokok. Merokok ni bahaya bla bla bla. Tak kisah depan siapa pun.

Anak ni aku besarkan lain sikit dari yang Hyper tu. Tapi tetap aku masukkan elemen tegas supaya dia tahu dalam rumah ada lagi orang yang lebih berkuasa yang kadang-kadang dia kena pilih untuk tolak tepi logik dia dan terima logik dari aku. Susah sikit tapi aku percaya, tak mustahil.

Pernah tu aku nak ajak semua keluar pergi masuk hutan yang ada sungai. Semua seronok. Sampai dekat dia, dia jawab,

“Nak pergi mana? It’s okey. Huzaeer taknak ikut. “

“Huzaeer, follow. Semua ikut. Dedi nak semua ikut.”

“But, why? Hurm, okey..”

Dia pun siap-siap lah dengan muka agak bosan. Bila sampai je sungai tu, dia start perangai bersahaja dia lagi. Macam nak taknak gitu lah. Mata dok hadap phone, telinga ada earphone.

“Jom, dah sampai “

“Huzaeer tak follow kot, duduk dalam kereta je”

“Follow lah, jom jom jom. Semua adik-adik dah turun ni”

“It’s my life, I have my own rule”

Dia cakap macam tu, tercabar jugak aku. Kalau anak normal lain yang cakap macam ni, memang aku dah rulerkan je kepala tu tau. Tapi layan anak yang ADD ni, jawapan kau kena bagi dia berfikir dan nampak logik. Sabar kena tinggi. Kalau layan sangat nanti letih dan hilang power, kena tengah-tengah.

“Ya i know. I have my own rule too. You duduk dengan dedi, naik kereta dedi so you kena follow Dedi punya rule. Thank you “

Dia macam biasa, dia pending kejap lepas tu dia kemas-kemas barang dia, dia turun. Bila dah masuk hutan, dia lah yang paling seronok. First time tengok benda-benda real yang selama ni dia tengok dan baca dalam internet je, hari tu dia dapat tengok depan mata.

“Dedi, lepas ni kalau nak datang sini bagitau lah. Senang saya nak siapkan kelengkapan saya”

Haa tau pun seronok. Ingat rule aku suka-suka ke. Ni Tuan Amir Danau lah, mana aku bawak anak jantan tu semuanya bersebab. Aku nak korang lasak dan belajar erti kejantanan dan tanggungjawab.

Memang mencabar

Membesarkan si anak no.2 ni memang agak mencabar. Kau boleh tegas, tapi kena selitkan permainan psikologi tu lebih sikit. Kau kena explain, kena bagi dia faham. Bila dia faham, senang sikit nak susun tu. Bila dia tak faham, kalau kau tak kuat hati, memang rasa nak pulas je tangan dia sampai dia menjerit. Dia akan persoalkan kaw-kaw. Bila kau tak dapat jawab, kan ke rasa tercabar. Rasa kalah sikit lah. Kalau Conor Mcgregor yang persoalkan ni, boleh lagi kita nak kicapkan sampai menggelupur mintak nyawa. Ni anak, mana nak lepas. Sabar je lah boleh kan. Kah kah.

Ini belum cerita part suruh buat kerja lagi. Kalau kau bagi arahan tak spesifik dekat dia contohnya kau bagi arahan macam ni,

“Huzaeer, tolong kemas rumah ya. Basuh pinggan dengan lap meja “

Dia angguk. Lepas dia habis buat kerja dia, kau akan tengok yang lain masih bersepah, pinggan dengan meja je setel. Haa ini pun masalah besar. Awal-awal tu memang rasa macam nak baringkan dia dekat atas meja makan, panjat tangga terus lompat hentak je kan. Bila tengok muka dia, oh ok. Masih anak. Nasib baik.

Boleh bayang tak kesabaran tu macam mana? Tapi aku seronok, ni ujian aku dengan isteri sebab Allah pilih berdepan uruskan anak istimewa ni.

Sungguh awal tu, aku mental juga. Lama-lama aku belajar untuk faham, dan sekarang aku dah faham. Aku jadi seronok. Benda ni ajar aku banyak sangat tentang kehidupan.

Anak ADD + Aspergers ni memang Rare. Dia ada banyak kelebihan lain, banyak lah juga kekurangannya. Kalau dia minat sesuatu tu, esok memang jadi je benda alah tu. Dekat rumah aku ni apa je dia tak buat sendiri? Panah? Sumpit? Beyblade? Pistol? Semua dia buat pakai barangan dia je. Last hari tu dia pernah request nak barang apa tah suruh belikan dekat farmasi. Bila tanya nak buat apa? Dia cakap nak buat bom. Dia tak melawak. Sebab ADD ni kalau buat lawak memang tak akan kelakar. Dia bukan macam korang yang tengok muka pun dah kelakar. Dia memang serius nak buat bom. Dan aku percaya kalau kitorang layan, mesti bom tu jadi.

Silap-silap bilik dia tu meletup dulu tempat dia uji bom dia. Banyak pulak duit aku nak melayan eksperimen yang boleh hanguskan duit gila-gila tu kan.

Seram kadang-kadang.

Hari demi hari, tahun berganti tahun, Alhamdulillah, banyak perubahan dekat Huzaeer ni. Untuk pengetahuan korang, kerja rumah dekat rumah ni hampir 70% dia yang buat, dari basuh baju, sidai baju, mandikan adik, cebok adik, buatkan makanan untuk adik, gosok baju, sapu lantai bagai.

Paling rare sekali semalam lah, dia borak dengan bini aku. Katanya sekarang dia solat dah penuh dah. Dari kehidupan yang tak tahu menahu pasal agama, pasal surah yang perlu di baca. Hari ni, kalau tak solat tu dia rasa tak selesa, rasa tak boleh tidur, gelisah semacam. Bila solat, dia senang tidur. Dia jadi tenang sikit. Dia dah macam excited dengan bab-bab agama ni. Nak tau lagi dalam. Walaupun sebelum ni aku rasa dia budak yang penuh dengan logik, bab tak logik ni payah dia nak terima.

Nak dijadikan cerita satu hari tu, barang dia hilang. Puas dia cari tak jumpa. Dia tanya bini aku, bini aku suruh dia doa dekat Tuhan. Kena yakin, Mohon pada Tuhan. Mesti jumpa nanti. Dia pun pergi, kejap tu dia masuk bilik bukan main happy. Dia dah jumpa barang dia lepas dia doa. Start situ dia jadi yakin banyak sikit dengan agama ni.

Pagi tadi aku whatsapp dia, suruh dia download Apps Muslim Pro. Aku suruh dia baca macam buku cerita je terjemahan Al-Quran dalam bahasa Inggeris. Biar dia tahu apa yang ada dalam Al-Quran tu yang boleh dia relatekan dengan Sains yang dia belajar.

“Huzaeer, kalau free ke atau rasa nak tau kisah-kisah power. Nanti u biasakanlah baca terjemahan Al-Quran. Baca sampai habis. Dalam tu banyak cerita yang sangat power. Tu direct dari Tuhan tu, Allah ceritakan macam-macam kisah. U minat sains kan? Dalam tu, Allah ceritakan Tentang hukum, peraturan hidup, tentang rumahtangga, tentang kejadian bumi, tentang sifat yang baik, tentang angkasa lepas, sejarah nabi-nabi dulu, tentang hak-hak dan banyak lagi. “

Kau tahu dia balas apa?

Dia payung Bluetick je. Kah kah. Ni memang perangai dia. Bila dia bukak lambat whatsapp tu, dia memang takkan balas. Sebab dia rasa macam malu nak balas sebab dah lambat.

Mudah-mudahan membesar jadi pejuang agama yang tegas dan tak mudah di manipulasi oleh kelompok-kelompok yang berkepentingan.

Kena ada tegas dalam mendidik

Untuk korang yang ada anak ADD+Aspergers ni, memang kena kuat semangat sikit. Dalam melayan kena ada tegas, supaya anak tu tetap dahulukan kita daripada pandangan dia sendiri. Dari awal aku risau gila dengan anak ni, bila hidup dia dengan speaking je, dengan layan serba serbi lifestyle western. Sampai aku cakap ke bini aku, kebiasaannya spesis macam ni kalau dibiarkan, silap-silap jadi atheis. Sebab depa ni hidup dia penuh dengan persoalan yang dia sangat-sangat perlukan jawapan.

Kalau tak layan atau jawab endah tak endah, haa bahaya.

Apapun, kuat semangat semua ibu-ibu, ayah-ayah yang terpilih dapat anak-anak istimewa ni.

P/s : Dua orang anak aku yang sikit istimewa ni. Sorang ADD sorang lagi ADHD. Yang ADHD hari tu aku dah ceritakan? ADD ni dia pendiam dan buat hal sendiri, ADHD ni pulak dia hyper, kuat bercakap, kuat menyibuk, dan suka tanya soalan yang dia dah tau. Dia tak boleh diam. Bayangkan macam mana nak susun mental layan dua jenis yang berlawanan. Tapi dengan ADHD ni aku tak berapa bagi chance sangat, sebab hati dia sekarang dah tak senang koyak. Yang ADD je aku layan sikit tenang, tapi ada tegas dia jugak lah.

Bacaan lanjut:

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Bila Anak Hormat Ibu, Tu Tanda Si Ayah Berjaya Didik Adab!

Ketika mendidik anak untuk menjadi seorang yang beradab dan sopan tingkah lakunya bukanlah kerja mudah.

Tambah pula semasa membesar, mereka mudah untuk mengikut contoh dari orang sekeliling tidak kira yang positif atau negatif.

Oleh itu, perlakuan yang baik mestilah dididik oleh ibu ayah sejak awal lagi. Jika ada perbuatan atau percakapan yang tidak betul segera ditegur supaya anak faham cara mana yang sewajarnya mereka boleh dan tidak boleh lakukan.

Contohnya bila berlaku keadaan anak meninggikan suara pada ibunya. Sebagai seorang suami dan ayah, bila lihat keadaan tersebut terjadi, perlu bertindak dan tentang hal ini saudara Mohd Fhais ada berkongsi pandangannya.

Katanya bila ada anak tinggi suara pada ibunya, tolong tegur please….

Baru ni bawa anak ke DIY, ternampak seorang anak ni meninggi suara pada ibunya. Naik stress nampak wajah ibunya.

Si ayah pula datang, “adik nak beli apa?”, si ayah cakap dalam gaya manja…

Allahu.. tak boleh begitu. Anak tinggi suara perlu di tegur dulu.

Tinggi suara pada ibu ni dosa besar!

Bila kita selaku ketua keluarga tak ambil serius hal ini, maka hilanglah rasa hormat anak pada ibu.

– hal adab
– hal hormat
– hal akhlak

Ini 3 hal yang jadi tanggungjawab kita sebagai ketua keluarga didik pada anak.

Tak ada orang lain dah, tugas kita tu!

Tolong cakna tentang ini. Tegur bila ada anak tinggi suara, kasar atau memukul ibunya.

Anak yang hormat ibu tandanya si ayah berjaya didik adab, sifat hormat dan akhlak pada anak-anaknya.


Dah Macam Kena Serang ‘Tsunami’, Ikut Cara Ni Nak Peti Sejuk Lebih Tersusun

Setuju tak selain dari keselesaan susun atur di dapur, peti sejuk yang teratur juga jadi punca untuk ambil mood nak masak. Kan? Bila tengok peti sejuk yang barangnya tunggang langgang dalam tu, terus tak ada idea nak masak, silap-silap boleh stress mikir!

Lebih-lebih lagi bila nak masak dalam keadaan yang tergesa-gesa, ye la tugas mak ni bukan boleh fokus satu kerja je, mana nak jenguk anak lagi. Bagi ibu yang bekerjaya pula, dah penat kat ofis, balik kerja terus masuk dapur nak masak cepat-cepat untuk makan malam.

Susun Atur Dalam Peti Sejuk

Seperti yang dijanjikan, hari ni saya berkongsi tips susun atur di dalam peti sejuk.

1. Tiada kotoran dibawa masuk dalam peti sejuk. Contohnya, sayur perlu di bersihkan akarnya yang masih mempunyai tanah.

2. Simpan bahan mentah dalam bekas yang sesuai dan bersih.

3. Bahan mentah contohnya ikan dan daging di siang dan dibersihkan dahulu serta dipotong pada saiz yang lebih kecil supaya tidak dinyahbeku berkali-kali.

4. Labelkan bahan mentah. Jika perlu, letakkan tarikh bila kita beli. Amalkan “first in, first out”.

5. Asingkan tempat simpanan makan siap dimakan “ready to eat food (RTE) ” dan bahan mentah. Letakkan RTE ini di rak bahagian atas dan bahan mentah yg belum dimasak di rak bawah untuk elakkan pencemaran silang berlaku.

6. Tin susu sejat yang telah dibuka, jangan disimpan terus ke dalam peti sejuk. Tukar ke bekas lain yg bertutup. Tin akan berkarat.

7. Daging, ayam, ikan dan hasilannya perlu di susun di ruangan sejuk beku dengan baik. Jangan terlalu padat supaya semua bahan mentah ini akan sejuk sekata.

8. Begitu juga pada ruangan dingin. Jangan terlalu banyak barang disimpan. Rancanglah pembelian barangan anda.

9. Selalulah keluarkan makanan RTE yang disimpan seeloknya jangan melebihi 2 hari.

10. Pastikan suhu di ruang sejuk beku dan dingin pada suhu yang betul.

11. Pastikan anda tidak selalu buka dan tutup peti sejuk ini dikhuatiri suhu akan bertambah (naik) dan makanan RTE tiba-tiba berkurang.


‘Baru Tahu Peel Anak-anak.’ Awal Ashaari Kongsi Pengalaman Bercuti Tanpa Pengasuh

Seperti kebiasaan, setiap kali hujung tahun ramai yang mengambil kesempatan untuk bercuti bersama keluarga. Lebih-lebih lagi, waktu ini bertembung dengan cuti persekolahan dan ramai di antara ibu bapa mahu menghabiskan cuti tahunan.

Pelakon dan pengacara terkenal, Awal Ashaari mengakui pengalaman bercuti kali ini berbeza dari sebelumnya kerana pada percutian kali ini, dia dan isterinya Scha Al Yahya menjaga anak sendiri tatkala bercuti di luar negara tanpa pengasuh merupakan pengalaman mencabar.

Namun begitu, Awal berkata hubungan dia dengan anak-anak menjadi lebih dekat pada percutian kali ini kerana semuanya mengenai anak-anak mereka uruskan sendiri.

Baru Tahu Peel Anak-anak
Awal atau nama sebenarnya Ahmad Awaluddin Ashaari memuat naik satu hantaran di Instagram yang memperlihatkan dirinya bersama kedua cahaya matanya ketika berada di luar negara. Jelas Awal, berada jauh tanpa pengasuh telah banyak mengajarnya tentang erti kesabaran selain mendekatkannya dengan anak-anak.

Baru tau ‘peel’ anak-anak kita, macam mana nak jaga ‘mood’ mereka, nak pastikan semua terjaga dan yang penting sekali, untuk letakkan mereka sebagai keutamaan berbanding keperluan sendiri.

Bukan itu sahaja, pelakon berusia 41 tahun ini menyatakan sebenarnya banyak tempat yang ingin diterokainya dan juga restoran yang ingin dikunjungi, namun tidak dapat dilakukannya kali ini akibat keadaan yang tidak menginzinkan.

Tetapi kami tak merungut, malah saya berasa lebih dekat dengan anak-anak kerana sebelum ini tidak pernah merasai pengalaman sebegini.

Lebih Peka
Di samping itu, Awal juga menjelaskan perkara penting yang dipelajarinya adalah memastikan bekalan susu anak-anak mencukupi, air panas, jaket, sarung tangan dan topi untuk memastikan kedua puterinya itu nyaman.

Yang penting bekalan susu cukup, air panas ada, cucut dengan blankie tite ada, gloves, jaket dan topi ada untuk bagi mereka kekal panas. Lampin and tisu bayi jangan lupa. Sentiasa simpan 5 dalam bag, sebab sejuk lampin cepat basah.

Sekadar info, Awal Ashaari dan Scha Al-Yahya mendirikan rumah tangga pada 2012 dan dikurniakan 2 orang cahaya mata, Lara Alana, 8 tahun , dan Lila Amina, 1 tahun setengah.

Sumber : OhBulan / Awal Ashaari

Mesti Baca :


Baru 2 Tahun Tapi Tak Kekok Memasak, Ibu Ini Kongsi Tip Didik Keselamatan Di Dapur.

Biasanya ibu ayah akan  melarang anak kecik memasuki dapur. Maklumlah risau terkena objek panas atau tajam.

Namun berbeza pula cara wanita ini, puan  Nurul Nazireen Khazali yang mendidik anaknya berusia dua tahun mahir memasak.

Menyedari aktiviti ini adalah salah satu aktiviti kendiri, beliau sentiasa mengawasi anaknya menggunakan kelengkapan dapur untuk memastikan keselamatan terjamin.

Gelagat anaknya yang tidak kekok menggunakan bahan masakan menarik perhatian warganet. Istimewanya adiknya berani menggunakan kelengkapan dapur dengan berani. Kepada yang ingin mendidik anak-anak sebegini boleh ikuti tip keselamatan ketika anak kecil berada di dapur.

Dalam pada itu, beliau juga berkongsi pelbagai aktiviti merangsang minda seperti mengenali nombor, haiwan dan warna yang melibatkan kemahiran motor halus.

Ikuti lanjut cara ini ibu ini mendidik anaknya untuk perkembangan minda dan kendiri sejak kecil.

Kali ini saya ingin kongsikan aktiviti memasak saya bersama Syazwi @ Chef Wi. Saya juga ade menerima beberapa soalan bagaimana saya mendidik Syazwi untuk memasak pada usia nya yang baru 2 tahun 6 bulan.

Jadi di sini saya kongsikan beberapa tips berdasarkan pengalaman saya sendiri. Mungkin tidak sama untuk anak-anak anda.

1. Pastikan anak-anak faham apa itu bahaya. Bila berada di dapur, kita terdedah dengan pelbagai jenis bahaya seperti minyak panas, terpecik dan sebagainya. Sentiasa awasi anak anda.

2. Sediakan kerusi atau peralatan yang sesuai. Untuk kerusi memasak Syazwi, saya beli dengan ig: dinamitoys

3. Untuk peralatan tajam seperti pisau, ibubapa lebih tahu keupayaan anak-anak. Mulakan dengan pisau plastic terlebih dahulu. Jika anak sudah pandai mengawal baru bertukar ke pisau yang lebih ‘advance’. Syazwi menggunakan pisau dari Ikea.

4. Jangan paksa anak jika mereka tidak minat. Syazwi sejak kecil memang minat untuk membantu. Dia terasa sangat dihargai bila saya masak dan panggil dia untuk turut serta.

Antara kebaikan apabila anak-anak turut serta dalam aktiviti memasak, mereka belajar benda baharu. Selain itu dapat kenal nama bahan-bahan dan sayur-sayuran yang digunakan. Aktiviti memasak ini juga adalah kemahiran yang dapat membantu anak-anak di masa hadapan mereka (survival skills). Aktivti memasak tidak hanya terhad kepada anak perempuan.

Lumrah anak-anak ialah meneroka dan mencuba benda baharu. Kita sebagai ibu bapa perlu yakin dan percaya pada anak namun pada masa yang sama juga perlu meletakkan had pada mereka.

AKTIVITI RANGSANG MINDA

Bukan sahaja berani memasak, anak kecil ini tekun untuk melakukan aktiviti merangsang minda lain pengelasan warna dan nombor.

Semoga bermanfaat.

Sumber: Nurul Nazireen Khazali

TOP ARTICLE

VIDEO KAK LONG KONGSI-TAZKIRAH REZEKI MENCURAH UNTUK KELUARGA

VIDEO: MACARONI CHEESE PAPRIKA, SIAP 10 MINIT JE


Selalu Peluk ,Berterima Kasih & Mendoakan, Inilah Cara Suami Hargai Pengorbanan Isteri Melahirkan Zuriat!

Sakit melahirkan anak tidak mampu diungkapkan dengan kata-kata. Kepayahan mengusung perut 9 bulan hanya yang bergelar ibu sahaja memahami situasi tersebut.

Justeru, sebagai suami seharusnya menghargai segala pengorbanan isteri mereka dari awal sehingga lahirnya zuriat anda.

Memang suami perlu banyak bersama isteri di awal berpantang dan penyusuan. Bukan soal luka bersalin,luka ni akan baik dengan sendiri. Tetapi suami bantu jaga isteri agar emosinya tidak tertanggu dan semakin teruk.

Bantu isteri ke tandas,
Bantu isteri banyakkan berjalan,
Bantu isteri susukan anak,
Bantu isteri tukar lampin anak,
Bantu isteri mandi,buang air,
Bantu isteri makan dan masakkan untuk si dia.

Sebenarnya ini amalan mak ayah tok nenek kita dahulu. Ayah kita dulu jaga semua adik beradik 12 orang,sentiasa bantu mak sehinggakan suapkan makanan. Ini sifat kasih sayang mak ayah kita didik dan tunjuk kepada kita supaya sayang isteri lebih dari diri sendiri.

Apa perlu suami buat?

Dapatkan:
-Ikan yang segar
-Sayuran kampong
-Ayam kampong
-Telor ayam kampong
-Daging lembu segar

-Pantau luka .
-Bantu isteri bergerak, berjalan terutama ke tandas. Jangan biarkan mereka terbaring sahaja. Berjalan atau bergerak boleh bantu lancarkan darah dan elakkan DVT(Darah beku disalur darah).
-Pastikan isteri minum air mineral dengan cukup.

Ambil tahu:
-ILMU PENYUSUAN,cari posisi bayi ketika menyusu.
-Amalan@Pantang larang ketika isteri berpantang
-ingatkan isteri makan ubat yang disediakan oleh doktor
-Jadual pemeriksaan bayi dan ibu diklinik
-Basic urutan untuk ibu berpantang.
-Cara berbedong/bekong
-jamu/vitamin/ubatan untuk ibu berpantang dan selepas.

Suami kena selalu peluk isteri,ucap terima kasih sayang lahirkan anak kita,terima kasih sebab sabar menahan sakit. Kucup dahi isteri. I love sayang,abang sayang sayang,lemparkan senyuman sehingga cecah telinga dan doa depan isteri.

Ya Allah ini isteri saya,berikan dia syurga,berikanlah dia ganjaran pahala,berikanlah dia kesihatan yang baik,jauhkan dia dari segala penyakit. Suami wajib doa untuk isteri,ucap kata yang baik,tanya ada apa yang boleh kita bantu isteri.

Insyaallah jika kita(suami) sering ucap perkataan yang baik-baik isteri akan seronok,isteri akan tenang.

Dan suami juga perlu faham tanda-tanda isteri melalui fasa post-portum period. Jika ada tanda selalu menangis,termenung,tiba-tiba pukul anak ini perlu dirujuk ke hospital atau dapatkan nasihat doktor.

Mudahan berkat kasih sayang suami isteri lahirnya anak soleh solehah.

-EncikMatt-


Runsing Perut Buncit Selepas Bersalin Ceaser, Petua Mudah Buat Ibu Lega Wajib Cuba!

Bersalin melalui kaedah pembedahan membuatkan segala aktiviti mengempiskan perut ketika berpantang seperti bertungku dan memakai bengkung tidak dapat dilakukan seperti bersalin normal.

Keadaan perut yang masih lagi tidak pulih kesan daripada pembedahan memerlukan masa yang lama untuk pulih. Runsing bila mana perut masih lagi tidak kempis seperti asal sedangkan keadaan perut masih lagi tidak pula sepenuhnya.

Jangan gusar kerana anda mampu mengempiskan perut anda dengan cara yang dikongsikan oleh pakarhamil_malaysia ini. Rawat daripada dalam dan insyallah perut makin menipis dan rata. Cuba ni!

Menariknya bukan hanya wanita selepas bersalin sahaja, yang ada masalah perut buncit pun boleh mencubanya. Dua minggu dah boleh nampak kesan dah, pecahkan lemak degil sebab ada lada hitam.

Bahan-bahan:
3sm halia
3 sudu besar halba
1 sudu teh lada hitam (lebih kurang 15 biji)
3 ulas bawang putih

Caranya:

1. Tumbuk halba, lada hitam, halia dan bawang putih hingga hancur.

2. Dah lumat, gentel-gentelkan menjadi bulat.

3. Lepas tu keringkan dalam 30 minit. Tak payah jemur tempat panas. SIAP !

Simpan dalam bekas kedap udara.

Tak rasa apa pun bila makan, telan je. Pastu tunggu lah, asyik buang angin dan sendawa. Makan 2 biji pagi dan 2 biji malam setiap hari ikut ketahanan badan.

Selain untuk kempiskan perut, petua ini juga baik untuk membuang angin dan memecahkan lemak degil.

Kredit Foto: Nana Farhanna


Nak Tampil Sihat & Awet Muda, Cuba Diet Detoks Paling Efektif Dengan  10 Jenis Makanan Ini.

Merapikan pola hidup sihat mungkin cara terbaik untuk mencegah penyakit. Hidup sihat boleh dimulai dengan cara memerhatikan pengambilan makanan seharian. Pola  makan yang betul dapat menjamin jumlah kalori yang secukupnya masuk di dalam badan.

Detoksifikasi contohnya, dapat membersihkan tubuh dari racun yang terkumpul. Racun dalam tubuh inilah menjadi punca pelbagai jenis penyakit. Tubuh yang bebas dari racun yang terkumpul membuat kulit lebih sihat dan kelihatan awet muda. Detoks juga membuat seseorang itu mampu meningkatkan kualiti hidup mereka tanpa bergantung kepada ubat-ubatan.

Diet dan Detoks

Makanan yang dimakan adalah pertahanan pertama tubuh badan kita daripada serangan toksin. Dengan mengawal pengambilan makanan (apa yang masuk ke dalam mulut), anda dapat mengelakkan sejumlah besar toksin yang masuk ke dalam badan.

Terdapat 10 jenis makanan yang boleh membantu dalam proses Diet Detoks iaitu epal, avokado, articok, ubi bit, bawang putih, buah kiwi, buah prun, rumpai laut, selada air dan sayuran dari keluarga kubus seperti brokoli, kubis bunga, kubis bulat, tauge Brussels dan seumpamanya.

Senaman dan Detoks

Kebanyakan orang menganggap senaman adalah salah satu cara untuk menguatkan otot di samping mengurangkan berat kolesterol di dalam badan. Namun, tidak ramai yang sedari bahawa senaman dapat menguatkan sistem detoksifikasi dan membuang toksin dalam badan.

Dua kategori senaman yang boleh membantu mengurangkan toksin dalam badan adalah latihan aerobik seperti berlari, berjalan, berenang dan sukan lain. Kategori kedua adalah senaman ketimuran, khususnya seperti yoga.

Detoks Luaran

Proses detoksifikasi bukan hanya daripada dalaman sahaja tetapi boleh juga dilakukan dari luar. Walaupun proses detoks secara dalaman seperti diet, senaman dan pemakanan amat penting tetapi apa yang berlaku pada tubuh secara luaran juga memainkan peranan penting.

Menggosok badan, skrub, urutan dan juga rawatan yang menggunakan kaedah pemanasan seperti sauna adalah cara terbaik untuk digunakan bagi mengeluarkan toksin yang terkumpul di dalam badan.

Aromaterapi

Aroma atau bauan amat penting dalam fungsi kesihatan badan. Kajian mendapati bahawa wangian aroma membantu meningkatkan tenaga, menajamkan pemikiran, meningkatkan libido dan menguatkan minda. Terdapat lebih kurang 400,000 jenis bauan aromaterapi yang boleh digunakan untuk mendapatkan respons atau reaksi tubuh. Salah satu yang paling berkesan adalah penggunaan minyak pati aromaterapi.

Dalam proses detoks, minyak pati aromaterapi digunakan untuk mengatasi simptom toksik di dalam tubuh badan. Caranya, ia boleh digunakan sebagai bauan aromaterapi di rumah atau sebagai minyak pati untuk urutan serta mandian.

Antara bauan aromaterapi yang bagus untuk detoks adalah angelica, lada hitam, cypress, bunga adas (fennel), geranium, limau gedang, juniper, lemon, mandarin dan nilam.

Suplemen

Sesetengah herba, vitamin dan beberapa jenis suplemen boleh diambil untuk membantu meningkatkan khasiat dan fungsi makanan-makanan yang dimakan dengan lebih berkesan dalam proses detoks.

Terdapat banyak jenis suplemen yang boleh membantu dalam proses detoks dan enam daripadanya adalah seperti chlorella, dandelion, milk thistle, multivitamin, probiotik dan psyllium husks.


Bukan Takat Muka, Suara Pun Sama! Rupanya Pakya Ada Kembar Seiras Seorang Pendidik

Pelakon dan pelawak terkenal, Ilya Buang Shaharum atau lebih dikenali sebagai Pakya tidak lagi asing dalam kalangan rakyat Malaysia.

Mana tidaknya, umum sedia maklum dengan bakatnya dalam dunia hiburan seni yang sudah mula terserlah sejak pertengahan zaman 90-an lagi menerusi satu program realiti televisyen TV3 iaitu Sinaran Pasport Kegemilangan.

Selepas sahaja mengungguli pertandingan tersebut, beliau pula mengambil tempat dalam mengetuai sebuah kumpulan lagenda yang popular suatu ketika dahulu iaitu Senario.

Kemudian, bakat Pakya dalam dunia lawak mula menyinar apabila beliau menyertai kumpulan Sepahtu ketika Maharaja Lawak Mega bersama dengan Jep dan Shuib pada tahun 2014.

Baru-baru ini tular satu video di sosial media yang memaparkan Pakya bersama seorang lagi lelaki yang seiras wajahnya sedang duduk di sebuah warung.

Ternyata lelaki yang memiliki wajah seiras Pakya itu adalah abang kembarnya sendiri yang dikenali sebagai Yang Sharkawi Shaharum.

Difahamkan, menerusi sebuah hantaran yang dimuat naik oleh seorang pengguna di laman TikToknya, abang kembar Pakya adalah seorang pendidik yang juga merupakan pengetua di sebuah sebuah sekolah menengah di Perak.

Susulan itu, ramai yang terkejut dan sempat berseloroh jika Pakya menukar tempat dengan abangnya itu dalam rancangan Sepahtu Reunion, pasti penonton tidak akan perasan mengenai perkara tersebut memandangkan mereka adalah saudara kembar.

Sumber: TikTok @etiezjimy36


Gara-Gara Makan Makanan Pedas Berlebihan, Wanita Ini Sesak Nafas. Moga Jadi Iktibar.

Lauk berasaskan pedas memang sedap. Tambah selera dibuatnya. Sudah pasti makan pun bertambah. Namun, jika makan secara berlebihan lazimnya akan memberi kesan kemudaratan pada diri.

Sebagaimana yang diketahui umum, penjagaan makanan yang betul akan membantu kita mendapat kesihatan yang baik.

Sebaliknya yang dialami oleh wanita ini, Ummi Nadia gara-gara makan makanan pedas dan berlebihan, beliau mengalami sesak nafas sehingga dimasukkan ke wad untuk peperiksaan lanjut. Mujur tidak kronik.

Malah perkongsiannya telah mendapat share lebih 16.5K.

Tidak menyangka menjadi viral, beliau menjelaskan, tujuan perkongsiannya bukan untuk menakutkan orang ramai tetapi menjadi pengajaran supaya menjaga pemakanan.

“Terima kasih yang share posting nadia.
Nadia bukan nak takutkan korang dengan sakit tu.

Nadia cuba nak kita semua faham
Pemakanan makanan pedas
yg terlalu pedas dan terlalu kerap dalam hidup kita sebenarnya tak bagus. Banyak keburukan dari kebaikan.

Nak makan pedas boleh
Tapi jangan terlalu kerap dan biarlah berpada. Cukup sekadar 2-3 sudu sambal yg terpalit pada lauk.

Sama sama ubah lifestyle pemakanan
Untuk hidup sihat, untuk keluarga tercinta.”

Ikuti  perkongsian wanita ini yang mengalami detik mencemaskan selama tiga hari sebelum menjalani rawatan di hospital.

3 HARI SESAK NAFAS & MUNTAH

3 hari berturut2 kene attack.
Pepagi buta 2-4 pagi kene attack

Sesak nafas rasa nak mati. Berdiri rasa nak tumbang. 3 hari lepas muntah lebih 10 kali.
2 hari lepas tangan kaki semua shaking.
Siap cakap dekat diri sendiri
“Macam ni ke malaikat izrail nak cabut nyawa aku”

Terus cakap kat suami
“Bang syg nak mati dah ni bang. Syg tak dapat cari nafas bang”

Yg suami pun ikut sama menangis tengok kita
Terus bawak pergi hospital.

Sebab ubat clinic/gaviscon/minyak angin/air suam/susu semua tak jalan.

2 hari check in private hospital.
Ramai kata hospital ni antara yg termurah.

DI SAHKAN ALAMI HIATAL HERNIA

Lepas dah buat endoscopy masuk camera dalam mulut + ultrasound
Doctor diagnossss nadia ada hiatal hernia.
Lagi teruk dari gastrik. Kalau orang rasa gastrik dah teruk. Yg ni lagi teruk separuh mati.

Hiatal hernia ni Injap dah longgar. Tak boleh nak ketat dah. Tapi tak selonggar Gerd

Kalau tak jaga lifestyle dan pemakanan dari sekarang. boleh dapat Gerd
Lagi susah…. boleh bawa maut….

Bila injap dah longgar, salah makan sikit asid boleh terus naik. Tak makan asid naik, terlebih makan asid naik, makan pedas asid naik, stress pun asid naik.

Kalau hospital lain yg dah dikenali/ada nama mungkin mahal kut eh?

KENA KAWAL MAKAN

Siang tadi nadia dah discharge.

Tapi bila tiba dah malam ni…..
Nadia takut nak tidur.

Korang yg suka makan pedas, dah boleh control makan.

Korang yg suka makan berlebihan, dah boleh control makan.

Doctor cakap, sakit ni dah mula famous kt malaysia. Sebab orang malaysia ni kerjanya makan je. Makanan viral sikit pi makan.

Sebelum ni nadia diet ok je
Tapi 2 minggu ni, nadia mmg tak jaga makan
Seminggu ni bantai makan pedas
Kuah banjir pulakkk…
Semua masakan melayu
Asam pedas, masak lemak cili api, ayam kicap blackpepper, ikan patin tempoyak, sambal belacan.
Masa makan fuh sedappppp, bila tiba malam….
Sekali mendapat.
Meringkuk atas lantai
Rumah besar punnn, tak cukup besar nak cari nafas

Dah terlambat ye kawan kawan

KENA TAHU SUPAYA ELAK DAPAT PENYAKIT NI

Siapa yg boleh dapat penyakit ni?
✅ orang yang suka makan berlebihan sampai senak peruk
✅ orang yg tak jaga waktu makan , makan lambat
✅ orang yg makan terus baring + tido
✅ orang yg suka makan pedas
✅ stress pun antara faktor buat asid tu naik. Tp ni faktor sampingan je. Yg penting faktor utama pemakanan.

Moga perkongsian ini jadi iktibar bersama.


Buat Sendiri Penyegar Udara Jika Mahu rumah Sentiasa Bersih Dan Wangi. Ibu-Ibu Sila praktis Tip Ini!

Sebagai ibu yang bekerja, ada masanya tidak sempat untuk menguruskan rumah terutama sekali  bab nak mengemas dan membersihkan daripada sebarang habuk dan kotoran.

Usah risau buat ibu superbusy, boleh cuba buat sendiri aroma penyegar untuk rumah anda dengan hanya menggunakan bahan-bahan semula jadi.

Langkah mudah ini membantu ibu-ibu jika mahu kediaman sentiasa wangi. Jom semak!

Lemon + Limau + Rosemary + Vanila

Gabungan rosemary dan vanila akan menghasilkan bau yang menyegarkan. Hiriskan beberapa keping buah lemon dan buah limau dan masukkan di dalam balang yang dipenuhi air. Tambahkan beberapa titis ekstrak vanila dan tiga hingga empat tangkai rosemary.

Oren + Halia + Badam

Campuran aroma yang manis dari badan bersama-sama dengan bau buah oren menghasilkan aroma yang cukup sempurna. Potong oren kepada hirisan tebal dan letakkan di dalam balang. Tuangkan air ke dalam balang. Tambahkan beberapa hriis lemon untuk aroma yang lebih segar. Anda juga boleh menggunakan beberapa hiris halia. Selepas itu, tambahkan beberapa titik esen badam.

Epal + Kayu Manis + Bunga Lawang + Bunga Cengkih

Kombinasi bahan-bahan ini akan menghasilkan bau yang segar dan pada yang sama turut menghasilkan bau yang menyenangkan sesuai dengan mood musim panas yang sejuk. Potong beberapa hiris buah epasl dan masukkan hirisan ke dalam balang dan tuangkan air. Tambah beberapa batang kayu manis dan beberapa keping bunga lawang dan bunga cengkih. Anda boleh mengubah suai aroma ini dengan menukar nisbah bahan-bahan ini mengikut bau yang anda inginkan.

Timun + Basil +Serai

Jika anda inginkan aroma yang merangsang deria, tiga bahan ini sangat sesuai dengan anda kerana bau tajam basil yang dicampurkan dengan kesegaran timun dan serai akan menjadi aroma kegemaran anda. Potong beberapa keping timun dan letakkan di dalam balang yang sudah berisi air. Tambahkan beberapa tangkai selasih (anda juga boleh menggunakan selasih keirng) dan tambahkan juga beberapa titik minyak pati serai.

Lemon + Thyme,+ Pudina + Ekstrak Vanila

Bau yang dihasilkan oleh thyme sangat sesuai jika digabungkan bersama lemon dan pudina. Hiriskan beberapa keping lemon dan masukkan ke dalam balang. Tambahkan air dan kemudian tambahkan beberapa tangkai daun pudina dan thyme yang segar. Anda juga boleh menggenakan daun pudina dan thyme yang kering. Ia mudah didapati di pasaran berhampiran anda. Akhir sekali, tambahkan beberapa titik esen vanila.

Sumber: impiana.my & google (gambar)


“Rindunya Nak Tengok Datin Masak.” Selepas Balik Bercuti Datin Eina Azman Kembali Ke Dapur!

Siapa yang tak kenal dengan selebriti Eina Azman yang merupakan pelakon dan isteri kepada Datuk Paduka Kaiser Gurmeet Harden yang sering memaparkan masakannya di instagram.

Baru-baru ini, setelah sekian lama tidak memaparkan video masakannya, ekoran Eina dan keluarganya pergi bercuti diluar negara dan dalam negara, kini kembali ke dapur. Kebanyakannya netizen melahirkan kerinduan kepada masakannya dan trandmarknya ‘Its Donee’!.

Bertuah sungguh suami Eina, dah lah cantik, pandai pula memasak. Jom kita lihat video masakannya.

Hi guys… m back after so long tak masak… rindu my kitchen  so today husband request nak makan Bubur Berlauk, Ikan Bilis Kentang Cilipadi Pedas, Sambal Sotong Rendam n Ikan Jeruk Gelama Goreng Cili

Rindunya nak tengok Datin masak

Malah ada netizen mengakui merindui video masakkannya. Malah trandmark ‘Its Donee’ jadi sebutan

Gambar percutian Datin Eina Azman dan keluarga ketika bercuti.

Sumber: Instagram: Eina Azman


HomeMade Jamu, Terbaik Untuk Buang Angin & Kempiskan Perut. Harus Cuba!

Bila perut sering terasa senak atau kembung mahu pun badan sengal-sengal,  rasa tidak selesa dan lesu itu semua adalah tanda-tanda menunjukkan angin banyak dalam badan. Dan bila tidak dirawat akan menjejaskan kelancaran tubuh untuk melakukan aktiviti dengan sempurna.

Lebih-lebih lagi, bagi seorang  ibu yang bekerja. Sememangnya menggalas terlalu banyak beban kerja seharian. Tidak hanya melunaskan kerja-kerja di pejabat semata-mata malah bila pulang daripada tempat kerja, masih ada kerja menanti di rumah. Hal ini memerlukan kaum ibu untuk memastikan tubuh kekal sihat dan bertenaga sepanjang waktu!

Oleh itu, untuk mengatasi masalah angin yang dihadapi, ada baiknya melakukan perubahan kecil dengan mengamalkan pengambilan jamu secara rutin. Banyak manfaat dan kebaikan yang akan dirasai jika mengamalkannya.

Malah jika rajin, ada baiknya juga ibu-ibu menyediakan sendiri bahan ataui ramuan jamu tersebut. Selain diyakini lebih selamat malah ia juga lebih menjimatkan. Memandangkan kebiasaannya ramuan jamu banyak menggunakan bahan-bahan tersedia di ruang dapur.

Untuk itu, Norliza Mohd Salleh telah berkongsi resipi untuk menyediakan jamu untuk buang angin dan kempiskan perut. Jom fahami cara dan kaedah membuatnya dan bolehlah diamalkan bersama.

Bahan-Bahan

3cm halia

3 sudu besar halba
15biji lada hitam
3 ulas bawang putih

Cara-Cara Membuatnya:

1)Tumbuk halba sampai lumat.

2.Kemudian masukkan halia , bawang putih dan tumbuk lagi.

3) Akhir sakali masuk lada hitam dan ditumbuk hingga lumat.

4) Kemudian bulat-bulatkan dan keringkan.

Cara Pengambilan :

Makan 2 biji -4 biji setiap hari ikut ketahanan/keperluan badan.

INFO :. Bahan semula jadi tanpa perapat. Sesiapa yang banyak angin TERBAIK untuk amalkan selalu

Sumber : Norliza Mohd Salleh


“Generasi Bapa Anggap Perkara Mengarut” Alvin Chong Ulas Isu Kesihatan Mental

Isu kesihatan mental ini sememangnya bukan perkara baharu, tetapi bukan semua orang mahu berkongsi tentangnya kerana takut disalah erti. Apa yang membezakannya adalah masyarakat kini lebih didedahkan dengan kesedaran yang mendalam tentang isu ini.

Tak ketinggalan juga, pelakon dan penyanyi, Alvin Chong turut berkongsi tentang kepentingan mengambil berat isu kesihatan mental terutamanya di generasi kini.

Dalam temu bual bersama portal Keluarga, Alvin menyuarakan pendapatnya tentang perspektif dan pentingnya sokongan daripada keluarga terhadap ahli yang mempunyai masalah mental.

[“Bagi Alvin, ada support system adalah sangat penting. Tapi Alvin faham juga tak semua porang dapat support daripada family sebab diorang tak faham,” katanya.

Dalam masa yang sama, Alvin turut berkongsi tanggapan orang tuanya terhadap isu kesihatan mental sebagai perkara mengarut.

“Kalau bapa saya punya generasi, kesihatan mental adalah satu benda yang mengarut. Bagi kita punya parent, dia rasa takde apalah ini alasan je, sebab tak nak belajar kan, sebab malas nak kerja kan, tak nak buat kerja rumah kan.

“Tapi sebenarnya, lately ni generasi kita banyak yang ada situasi yang berkaitan dengan kesihatan mental,” ujarnya.

Sementara itu, Alvin juga sempat memberikan nasihatnya kepada masyarakat di luar sana untuk menitikberatkan kesihatan mental dan mencari solusi terbaik dengan yang pakar.

“Nak bagitahu mental health seperti depression, bipolar atau ADHD bukan satu benda yang menakutkan cuma kalau dah ada kita kena cari solusi untuk menghadapinya supaya tak menganggu orang lain serta menjejaskan kerja kita,” tambahnya.

Selain itu, pelakon yang sedang menjalankan penggambaran drama Journal Sarahaeyo yang bakal ditayangkan di aplikasi Viu ini turut menyebarkan mesej tentang isu ini melalui video podcast yang dikongsikan di saluran Youtubenya.

Sumber: TikTok Keluarga


Warisi Bakat Ibu, Fasha Akur Jejai Tak Izin Anak Jadi Pelakon “Boleh Berlakon Untuk School Project Je”

Walaupun baru berumur 8 tahun, anak kepada pelakon, Fasha Sandha iaitu Putri Raysha Jemyma telah menunjukkan bakat lakonannya dengan menyertai persembahan di sekolah. Ye lah, ke mana tumpahnya kuah kalau tidak ke nasi, ye dak?

Perkara ini dikongsikan sendiri oleh pelakon yang terkenal dengan scene air mata ini di laman Instagram miliknya sedikit sedutan video pementasan teater anak perempuannya itu.

Namun, bakat Jemyma hanya boleh sekadar minat sahaja apabila bekas suami Fasha, Jejai tidak mengizinkan puteri mereka itu menjadi pelakon di televisyen/filem.

“My eight year old daughter dah tunjuk minat nak jadi pelakon.

“Unfortunately, Dada (bekas suami Fasha) tak izinkan jadi pelakon TV/filem,” tulis Fasha di ruangan kapsyen hantaran yang dimuat naik di Instagram.

Walaubagaimanapun, Fasha tetap memuji bakat anak-anaknya itu dan turut menyatakan rasa bangga dengan kebolehan mereka itu.

“Jemyma dan Rayfal hanya boleh berlakon untuk school project je. Takpe sayang! Good job Jemyma!

“lbu, Dada dan Ayah (Aidil Aziz) proud of you!” tulis Fasha lagi.

Meninjau ke ruangan komen, rata-rata memuji gaya lakonan puterinya itu dan tumpang bangga melihat hubungan profesional Fasha dan Jejai.

Walaupun sudah berpisah, mereka tetap berkawan baik demi cahaya mata, Putra Rayfal Ramli, 9, dan Putri Raysha Jemyma, 8. Fasha turut mempunyai seorang lagi cahaya mata iaitu Aisha Amaira, 3, hasil perkongsian hidup dengan pelakon Aidil Aziz, 36, yang dinikahinya pada 30 Mac 2019.


Terharu Pengorbanan Isteri, Hafiz Mahamad Malu Jadi Suami Pemalas

Nama yang sering disebut di sosial media, siapa yang tidak kenal influencer dan juga usahawan Hafiz Mahamad yang selalu membahagiakan isteri tercintanya, Shafiqah Aina sejak dari sebelum berkahwin hingga kini.

Bukan sahaja membahagiakan isteri, malah menyantuni pekerja dan orang di sekelilingnya wajar menjadi contoh buat orang ramai. Kejayaan demi kebahagian, satu ungkapan azimat yang sering dijadikan motivasi buat Hafiz Mahamad untuk terus bekerja keras.

Baru-baru ini Hafiz Mahamad sempat memuat naik di laman Instagram miliknya yang dia akan pergi ke Indonesia untuk urusan kerja dan terpaksa meninggalkan keluarga untuk beberapa minggu.

” Di saat isteri baru habis pantang, 2 hari sahaja dapat spend time…esok saya ke Indonesia atas urusan kerja Beberapa hari lepas, Hafiz Mahamad dilihat sempat meluangkan masa bersama Aina yang baru sahaja selesai tempoh berpantang.

” Selepas 2 hari luangkan masa bersama keluarga tercinta, kini dia terpaksa berangkat ke Indonesia atas urusan kerja di sana.” tulisnya dalam sebuah entri baru-baru ini.

Malah, dia sempat membuat nukilan khas buat isterinya meluahkan dirinya malu jika digelar suami pemalas. Hal ini kerana, isterinya telah menggadai hayatnya demi melahirkan anak-anak di samping selalu berusaha dalam dunia perniagaan. Justeru itu, usahawan tersebut berjanji untuk bekerja lebih keras sekali gus menjadi contoh inspirasi kepada zuriatnya kelak.

Meninjau ke ruangan komen, kelihatan isteri kesayangannya meninggalkan kata-kata buat si suami. Tidak ketinggalan, rata-rata orang ramai terinspirasi dengan rasa tanggungjawab Hafiz Mahamad selaku ketua keluarga. Di stamping itu, mereka juga menitipkan doa kepadanya agar terus berjaya demi family tercinta dan urusan perniagaannya.


Anak Ramai Pun Badan Tetap Boleh Langsing, Bila Amalkan Ni!

Bila bercakap tentang pengalaman wanita lain yang mempunyai anak yang ramai namun tetap memiliki bentuk badan yang menarik,  pastinya mereka ada sesuatu yang dijadikan  amalannya.

Umumnya selain perlu lakukan senaman dan pegambilan makanan yang sihat,  ramai antara kita akan mengamalkan makanan herba, makan jamu dan sebagainya.

Umpamanya dengan mengamalkan resipi minuman herba yang dikongiskan oleh Puan Sayhida MoHd Nor ini,  dikatakan pengamalnya akan merasakan perubahan ketara pada bentuk tubuh menjadi lebih langsing dan menarik.

Bukan itu sahaja, diakui juga herba ini baik untuk sistem dalaman wanita. Untuk itu, apa kata anda cuba dahulu amalkan dan lihat perubahan pada diri.

Bahan-bahan :

1 inci halia-dihiris

1 inci ibu kunyit-dihiris

3 batang serai-dititik

3 helai daun pandan-disimpul

3 biji manjakani

Cara Membuatnya :

1.    Rebus semua bahan sehingga mendidih.

2.    Biarkan suam dan kemudian minum bersama dengan madu.

Sumber : Puan Sayhida MoHd Nor


Lembutkan Hati Anak Kena Tahu Caranya, Barulah Lapang Hati Kita Sebagai Orang Tua!

Kalau boleh kita mahu anak yang mendengar kata dan atas sebab ini juga bagus kiranya mengetahui tip atau amalan yang boleh membantu usaha dalam melembutkan hati anak-anak.

PETUA LEMBUTKAN HATI ANAK DEGIL

CARA 1 : GUNAKAN BERAS

#i
Beli sekampit beras atau guna beras yang ada dirumah dan baca 70 kali surah Al-Fatihah setiap hari. Buat selama 7 hari berturut-turut.

Kampit beras yang baru dibeli tidak perlu dibuka semasa membaca surah Al-fatihah.

Jika gunakan beras yang sedia ada, pastikan beras itu tidak digunakan sehingga selesai 7 hari dibacakan Al-Fatihah.

Boleh juga dibacakan surah Al-Fatihah ini kepada beberapa kampit beras dan makanan lain sekali gus.

#ii
Selepas 7 hari, beras ini boleh digunakan dan dijadikan makanan harian sekeluarga. Jika beras semakin berkurang, ibubapa boleh ulang balik kaedah ini.

CARA 2 : GUNAKAN RAMBUT

Gunting sehelai rambut anak dan buat solat sunat Hajat dan berdoa minta supaya Allah s.w.t lembutkan hati anak itu.

Selepas itu, pegang (gengam) rambut anak itu dan baca ”Ya Rahim” sebanyak 1000kali. Ulang kaedah ini selama 7 hari berturut-turut.

CARA 3 : KETIKA TIDUR

Semasa anak tidur, ibubapa boleh bacakan ayat dari Surah Asy-Syura 42 : 19 di ubun-ubun anak.

Semoga kita semua mampu menjadi ibubapa terbaik yang mampu menghasilkan anak-anak yang terbaik.

Aaminn.

Perkongsian seorang ibu,
– Kak Ekin –


Nak Pasang Lantai Vinyl, Sebelum Tu Baca Dulu Perkongsian ‘Sifu’ Ni  Agar Tidak Bahayakan Kesihatan!

Pemasangan lantai vinyl secara DIY kini kian diminati ramai, memandangkan kaedah pemasangannya tidak memerlukan sesuatu yang begitu teknikal dan nyata boleh dilakukan sendiri.

Selain mengambil kira teknik pemasangan yang rapi untuk dapatkan hasil yang kemas, jangan pula abaikan aspek kesihatan.

Mungkin, kita tidak terfikir pun ada kesannya semasa proses pemasangan dengan material gam yang digunakan boleh memberi kesan pada kesihatan.

Ini sebagaimana apa yang dikongsikan oleh pakar dalam bidang pemasangan lantai vinyl dan eloklah kita jadikan panduan bersama.

Ini perkongsiannya.

Sejak beberapa hari ni banyak isu mengenai vinyl flooring.

Di sini saya nak berikan beberapa tips.. (Pengalaman saya masih cetek lagi dalam industri ni…Cuma baru 13 tahun dan masih belajar)

1. Saya cadangkan pakai acrylic vinyl glue.. Ikut pengalaman saya yg tak seberapa ni, gam yg baik atas saranan pengeluar vinyl lebih tahan dan tidak memudaratkan kesihatan.

Saya pernah berjumpa sorang “sifu” cina boleh dikatakan otai dalam industri pemasangan lantai vinyl dan seumpama dengannya… Katanya.. Sayangi otak, jangan pakai gam contact glue/dunlop.. Sifu tu dah pun kena stroke disebabkan selalu terdedah dengan menghidu contact glue.

KALAU TANYA SAYA SERIBU KALI PUN, SAYA AKAN JAWAB “TIDAK UNTUK CONTACT GLUE… SAYA SAYANG KESIHATAN SAYA”

2. Buka sedikit hujung kotak vinyl sebelum 48jam masa pemasangan. Bagi menyesuaikan suhu keadaan bilik dengan vinyl.

3. Gunakan trowel bergigi 2mm untuk menyapu gam. Bagi memastikan semua permukaan gam lekat sempurna.

4. Pastikan lantai simen betul² kering dan tanpa habuk sebelum pemasangan.. Jangan malas.. vakum dulu sebelum menyapu gam.
Nak tau camana simen tu betul² kering?
Ambil cawan kaca dan telungkupkan atas lantai.. biarkan 48jam.. Kalau wap terlalu banyak berkumpul maknanya lantai masih belum betul² kering..(ada cara dan teknik utk pemasangan dengan lantai sebegini)

5. Lantai yg tak rata dan ponding juga antara penyebab pemasangan vinyl bermasalah.. Buat self leveling menggunakan leveling compound… Yg ni agak teknikal dan costing tapi berbaloi.

6. Dapatkan vinyl yang berkualiti.. Study dulu jenama vinyl yang betul² “Boleh Pakai”.. Penjual akan cakap ” Jenis ni memang tahannnnn”…. semua indah.. Tapi jangan pula harapkan harga yg murah tu tahan seperti yg didambakan..

Vinyl yg masuk Malaysia ada macam² kualiti.. Kualiti “sampah” pun banyak dalam pasaran.. Sayangi duit anda.. Upgrade lantai ni bukan kecik² modal.. Investment tu sebenarnya.. Pastikan ianya berbaloi…Mahal sikit x pe..asalkan puas hati..

6. HARUS DIINGAT!!! VINYL ADALAH FLOOR COVERING.. Jangka hayat vinyl sekitar 5-10 tahun bergantung pada iklim dan cara maintenance..


Dr. Hamid Arshat Kongsi Amalan Pecahkan Batu Karang Hempedu!

Melalui posting Dr Zubaidi  Hj Ahmad ada berkongsi info menarik yang telah diberikan oleh  Dr Hamid Arshat tentang merawat penyakit batu karang dikilang hempedu.

Menurut Dr Hamid, bahawa ada satu petua nak rawat batu karang dalam kilang hempedu (Gall Bladder Stones).

Ini petuanya

1) Minum 4 gelas apple juice setiap hari selama 5 hari berturut-turut.

2) Hari ke-6, jangan makan malam (dinner).

3) Pada pukul 6 petang, makan satu sudu camca garam Epsom (magnesium sulfat) yang boleh dibeli di farmasi.

4) Pukul 8 malam, ulang kembali makan garam Epsom.

5) Pukul 10 malam, campurkan 1 cawan (250 ml) minyak zaitun (olive oil) atau minyak bijan (sesame oil) dengan jus lemon. Kemudian minum.

6) InsyaaAllah, keesokan paginya, sewaktu buang air besar akan kelihatan batu-batu karang keluar.

Boleh rujuk:


Pesan Ustaz Ebit Lew, Jaga Hati Isteri Adalah Kunci Rezeki Melimpah Ruah. Cuba Buat Mesti Luar Biasa Rezekinya!

Jika nak rezeki melimpah, salah satu caranya kenalah berikan kasih sayang kepada isteri dan anak-anak serta keluarga. Kadang kala, apabila kita berbuat baik kepada orang yang kita sayang ini sepenuh hati, tanpa kita duga rezeki datang bertandang.

________________________________________________________________________

Malam tadi jumpa dengan kontraktor yang jujur dan rajin. Terkesan dan kagum bila jumpa dalam masa 3 tahun ni. Rezekinya melimpah ruah berkat kerja keras dan kejujuran. Jujur dalam kerja dan jujur dalam keluarga..Jaga isteri, ibubapa dan jujur…itulah kuncinya dalam pekerjaan.
Ya Allah….kaulah segalanya..
Subhanallah, lawa rumah. Cantiknya..yerlah kontraktor..buat sendiri jer..
Dia ucap terima kaseh pada saya. Kerana baru dia siapkan 3 projek besar. Berjuta nilainya..
Dia ucap terima kasih pada saya kerana ramai kawan-kawan fb ustaz beri projek padanya.
Jawab saya, itu semua dari Allah selagi kita jujur dan beri yang terbaik kerana Allah. Semuanya cuma bermakna bila kita buat kerana Allah.. saya takkan cerita pada orang jika kerjanya teruk, tak jujur dan berkualiti. Yang gerakkan hati untuk menulis pun Allah.
Bila berbual dia tak lekang menyebut isterinya. Katanya sehingga hari ini dia lepas solat tak pernah tinggal doakan ibubapa, ibubapa mertua dan isteri.
Ramai orang hidup jadi kelam kabut. Bila tanya rupanya tak sempat berdoa. Solat pun tak..bagaimana harapkan rezeki jika tak sujud pada pemberi rezeki.
Seterusnya katanya saya mendapat doa isteri. Isterinya yang sentiasa mendoakannya. Saya tahu rezeki saya kerana Allah sayang isteri saya. Rezeki anak-anak. Saya jaga hatinya. Saya jujur padanya.
Saya tahu dia memang begitu. Dia selalu khidmat mak ayah mertua ke sana sini.
Katanya pada saya, betul kata ustaz..siapa sakitkan hati isteri memang Allah jadikan hidupnya TAK BERKAT. TAK BERJAYA. Kerana wanita yakni isteri siang malam uruskan keluarga..mereka amanah dan anugerah Allah.
Saya pun panggil isteri saya. Isteriku Bidadari. Saya baca buku isteriku Bidadari tu dari kulit sampai kulit. Saya dah ulang 5 kali ustaz..benar-benar menusuk kalbu. Saya cuba amalkan setiap bab. Saya beli dan hadiah pada kawan-kawan kontraktor yang lain. Saya kata baca buku ini rezeki bukan tentang pandai cari duit. Tapi jadi hamba Allah yang baik dan sayangi keluarga..jujur pada isteri. Jujur pada orang kita sayang.
Ramai orang ingat, duit cuma bekerja siang malam. Ramai orang ingat rezeki bila pandai, cantik, glamour. Ramai orang terlupa ada orang memiliki semua tapi dicabut bahagia dalam hidupnya. Dia tak tahu erti syukur. Ada isteri tak hargai. Ada anak tak dipandang. Ada ibubapa tidak dihormati.
Hakikatnya semua dari Allah. Allah beri bila kita buat baik pada isteri buat baik pada mak ayah dan semua. Bagaimana kita melayani yang dibumi. Begitulah kita dikasihi dan disayangi Allah.
#Hargai_Isteri


“Dihempap Tangga Ketika Sedang Menikmati Durian.” Maut Terkena Renjatan Elektrik, Mayat Suami & Isteri Sarat Mengandung Anak Sulung Ditemui Berpelukan

Malang tak berbau, demikian yang berlaku kepada sepasang suami isteri apabila maut dalam satu kejadian di Subang semalam.

Dalam kejadian tersebut, seorang wanita dihempap tangga rumah yang dalam proses pembinaan.  Lebih memilukan, wanita berkenaan yang sarat mengandung anak sulung sedang menikmati durian di bawah tangga berkenaan. Namun tangga tersebut tiba-tiba runtuh dan menghempapnya.

Si suami terdengar jeritan isterinya yang tersepit di bawah runtuhan turut maut di tempat kejadian kerana terkena renjatan elektrik oleh wayar kabel yang terputus. Pasangan terbabit ditemui dalam keadaan berpelukan berkemungkinan suaminya ingin menarik keluar wanita itu sebelum terkena renjatan.

Identiti semua mangsa kini sudah dikenal pasti iaitu sepasang suami isteri, Shahril Apipie Mokhtar dan isterinya, Wan Hasheliza Wan Ibrahim yang maut ditimpa tangga.

Turut terkorban adalah Mohd Radezi Abdul Aziz dan seorang warga Indonesia, Bambang Sulisto. Mereka maut akibat terkena renjatan elektrik ketika untuk menolong suami isteri berkenaan.

Kesemua mayat mangsa telah selamat dikeluarkan oleh pihak bomba. Pegawai perubatan Kementerian Kesihatan Malaysia (KKM) mengesahkan kempat-empat mereka meninggal dunia di tempat kejadian.

Mengidam pulut berinti kelapa & ikan masin

Jiran kepada pasangan suami isteri ini,  Norazila Saad, 34, berkata pasangan terbabit menyewa di rumah itu sejak Disember lalu.

“Saya memang rapat dengan pasangan ini dan wanita terbabit hamil anak sulung mereka.

“Dia juga kelihatan gembira mengemas barang untuk pulang ke kampung di Kelantan menyambut Hari Raya Haji termasuk bersalin di sana,” katanya.

Norazila berkata, mangsa sempat memintanya memasak pulut berinti kelapa dan ikan masin semalam, kemungkinan mengidam.

“Sepatutnya dia menjamah petang ini, namun tidak kesampaian malah saya juga sudah siap memasak pulut itu.

“Sepanjang mengenali mereka, pasangan terbabit sangat baik dan tidak kedekut,” katanya bahagian atas rumah itu baru tiga bulan diubahsuai pemiliknya.


Kenapa Ibu Wajib Masak Untuk Anak-anak,  Jangan Mengeluh, Ini Sebabnya Yang Ibu Perlu Tahu

Balik kerja dah tentulah kita penat seharian. Kerja pula bukan sekadar masukkan bahan dalam komputer dan simpan seperti dulu-dulu. Sekarang nak kena fikirkan dua tiga kerja yang terpaksa jalan sekali harung.

Sampaikan ada ibu nak tidur malam pun masih termimpi-mimpi pasal kerja. Malah ada juga yang sempat buat bahan ketika susukan anak jam tiga pagi. Ya..itulah cabaran ibu hari ini.

Nak masak? Ya soal masak memang jadi semakin mencabar bilamana kerja makin bertambah dan badan terlalu penat untuk masak. Akan tetapi yang semua ibu kena
tahu kuasa memasak sangatlah hebat bagi si kecil anda. Mengapa?

Momen indah dengan makanan
Dari kecil sampai besar makanan ibu nilah yang buat anak terkenang-kenang sampai bila. Sampai tahapnya sarapan pagi ibu misalnya akan jadi satu makanan tradisi yang tak mungkin si anak boleh cari di mana-mana walaupun hanya sekadar nasi goreng putih biasa tanpa ayam, bilis atau telur. Nasi Goreng Legend, Sedap sampai bila-bila.

Suasana kelam kabut
Balik rumah dah maghrib dan rumah jadi hingar bingar bila uruskan anak nak susu, mandi dan sebagainya. Ketika ini jugalah ibu berperang dengan periuk dan kuali di dapur. Tambah bingit bila si ibu hanya bagi arahan itu dan ini daripada dapur dan sesekali keluar menguruskan anak.

Itu belum masuk lagi anak nak berkepit dan pegang kaki ibu. Rimas tapi inilah momen yang akan dirindui satu hari nanti bila anak sudah mula memilih jalan mereka sendiri. Jadi jangan mengeluh.

Kenyang Perut
Bila perut lapar semua jadi tak kena. Anak meragam, ayah gelisah dan satu rumah boleh berdentum bila makanan tidak masuk ke dalam perut. Semua keadaan jadi tak tenang. Jadi sebaik balik ke rumah, cubalah memasak walau hanya berlaukkan telur kicap dan bilis goreng. Itu sudah memadai untuk buat perut kenyang. Bila perut dan kenyang, masing-masing boleh terlena dengan nyenyak.

Raikan hujung minggu
Hujung minggu jangan pula asyik makan di luar. Jadikan waktu hujung minggu waktu bersama dengan keluarga. Raikan mereka dengan makanan. Kalau nak hujung minggu saja tanyakan apa yang anak-anak nak makan supaya dia sendiri rasa gembira dan tak sabar.

Ajar anak-anak masuk dapur dan menikmati kesibukan kacau bilau dengan mereka dan kemudiannya makanlah bersama-sama. Itulah waktu emas bagi mereka. Semua ini momen indah.

Makanan tradisi
Ya..semua makanan ibu adalah makanan tradisi yang akan kita bawa bila sudah besar. Bila di rumah sewa kita asyik telefon ibu bagaimana nak buat resipi itu ini dan bila sudah berkahwin, kita minta ibu tolong ajarkan sampai sedap supaya kita nak suami dan anak-anak rasa sedapnya sama macam nenek buat. Kita nak anak-anak kita terkenang-kenangkan rasanya sampai besar.

Tahu apa anak mahu
Bila anak sudah besar, harus ada satu makanan yang memang dia suka sejak kecil. Misalnya nasi goreng atau sambal bilis ibu, air tangan ibunya sendiri. Kalau kita tak masak, macam mana nak tahu apa kesukaan anak-anak kita dan bagaimana menu tradisi nak disampaikan pada generasi akan datang.

Dan kerana itu jugalah kita perlu masak hari ini untuk anak-anak kita!

Tip Masak Ekpress
* Kisar bawang merah dan bawang putih pada hujung minggu dan simpan dalam peti ais.

* Ketika hendak pergi kerja, letakkan bahan basah seperti ikan di bahagian bawah supaya tidak perlu menunggu lama apabila hendak masak.

* Ikan pula simpan dalam bekas kecil untuk satu hidangan, supaya lebih cepat cair dan tak perlu tunggu lama untuk masak.

* Masak menu ringkas sahaja di malam hari. Pilih bertumis dan didih sahaja supaya lebih cepat.

* Tak perlu menu berat seperti bersantan atau yang dimasak lama seperti rendang dan sebagainya untuk anak-anak makan malam. Menu ringkas seperti masak
kicap, sayur tumis dan sebagainya sudah memadai.

* Fokus ketika memasak.

* Peruntukkan waktu hanya 30 minit atau paling lama 1 jam sahaja ketika masak.


“Melazimi Solat Berjemaah, Zikir Walaupun Tenat” Dr Zulkifli Kongsi Punca Anak Meninggal Dunia

Anak kepada bekas Menteri di Jabatan Perdana Menteri (Hal Ehwal Agama), Datuk Seri Dr Zulkifli Mohamad al-Bakri, Hammad Zulkifli dilaporkan meninggal dunia pada pagi Ahad.

Berita duka ini dikongsikan sendiri oleh Dr Zulkifli menerusi satu hantaran di sosial media miliknya pagi tadi.

“Dengan penuh redha dan sabar, saya maklumkan pemergian anakanda Hammad bin Zulkifli (Hammad anak kepada ibunya Shereen) pada jam 5.22 pagi tadi.

“Duhai anakandaku Hammad, air mata deras mengalir menyaksikan sendiri Hammad menghembuskan nafas terakhir di sisi Abah. Abah sekeluarga sejujurnya amat sedih atas perpisahan ini.

“Jutaan terima kasih kepada semua yang banyak membantu kami menguruskan Hammad dari awal, sehinggalah ke liang lahad. Bagi pihak keluarga, saya memohon maaf sekiranya ada salah dan silap di pihak anakanda saya, Hammad,” tulisnya.

Dalam perkongsian terbaru, Dr Zulkifli sempat berkongsi peribadi arwah anaknya dan punca kematiannya.

“Anakanda saya kembali ke rahmatullah pada jam 5.22 pagi. Jam 9.45 pagi beliau disolatkan. Jam 11.30 pagi beliau siap dikebumikan. Alhamdulillah, semuanya diuruskan dengan pantas sebagaimana sunnah Nabi SAW.

“Hammad adalah anak yang soleh. Sentiasa melazimi solat berjemaah dan zikir walaupun ketika sedang tenat di atas katil. Alhamdulillah, beliau meninggalkan kami disisi, dalam keadaan yang amat mudah. Beliau meninggal dunia kerana kanser right soft tissue sarcoma stage 4-5.

“Kematian menyedarkan kita bahawa kehidupan yang hakiki sebenarnya bermula selepas nafas terhenti.” tulisnya.

Al-Fatihah.


“Dah Dapat Menantu, Anak Cantik. Ayahnya Maintain Muda.” Wajah Naszeli Ngasri Ketika Majlis Akad Nikah Anak Raih Perhatian!

Awal tahun 90-an, pelakon ini antara yang menghiasi drama tanah air bersama adik-beradiknya.

Kalau si adik Bell Ngasri sehingga kini masih meneruskan karier dalam lakonan, namun berbeza abag sulungnya yang sudah lama tidak muncul.

Naszeli Ngasri yang merupakan abang kepada Bell Ngasri, Darling Ngasri dan juga Datin Anne Ngasri cukup diminati suatu ketika dahulu.

Lama tidak mendengar khabar berita, siapa sangka, Naszeli sudah punya anak besar remaja dan terbaru, dia baru menerima menantu sulung selepas anak perempuannya, Inas Sofea melangsungkan perkahwinan.

Berita tersebut dimuat naik oleh Naszeli sendiri menerusi laman instagramnya. Perkongsian awal Januari lalu itu diambil ketika mereka dalam perjalanan ke majlis akad nikah anaknya.

Beberapa minit sebelum dpt title pakmentua, dan sebelum sejarah tercipta, anakanda @inassofea menjadi isteri

Apa yang mencuri tumpuan ramai adalah wajah Naszeli yang nampak maintain muda seolah-olah tak dimamah usia walaupun anaknya sudah besar dan kini bergelar isteri orang.


Pelajar Sekolah Menengah Bakal Ikuti PdPR  Mulai 21 Mac, Hadir Bersemuka 4 April

SESI persekolahan baharu bagi sekolah menengah untuk Penggal 1 2022/2023 akan dimulakan dengan pengajaran dan pembelajaran di rumah (PdPR) selama dua minggu bermula 21 Mac ini.

Perkara itu diumumkan oleh Menteri Kanan Pendidikan, Datuk Dr Mohd Radzi Jidin menerusi rakaman video yang dimuat naik dalam Facebook beliau.

menerusi perkongsian tersebut, pelajar akan memulakan pembelajaran secara bersemuka tanpa penggiliran di sekolah, mulai 4 April.

“Dari 21 Mac 2022 hingga 4 April 2022, pelajar sekolah menengah akan melaksanakan PDPR. Bermula 4 April, semua pelajar akan masuk ke sekolah menengah tanpa penggiliran.

“Pelajar yang terlibat dengan adalah murid berkeperluan khas (MBK), Sekolah Menengah Kebangsaan Pendidikan (SMKPK), Sekolah Menengah Pendidikan Khas Vokasional (SMPKV) dan Program Pendidikan Khas Integrasi (PPKI),” katanya.

Mohd Radzi berkata, pelajar lain yang turut terlibat dengan PdPR termasuk peralihan, tingkatan satu hingga tingkatan enam, prauniversiti, International Baccalaureate Diploma Programme (IBDP) dan peperiksaan antarabangsa setara.

Tambah beliau, bagi pelajar tingkatan satu yang berjaya memasuki sekolah berasrama sepenuhnya, mereka boleh memilih sama ada menjalani PdPR atau menumpang di sekolah harian yang berdekatan kediaman sehingga tarikh kemasukan sekolah berasrama diumumkan.

“Bagi sekolah swasta berasrama sepenuhnya yang mempunyai kapasiti untuk menguruskan keseluruhan pelajar juga boleh beroperasi sepenuhnya termasuk murid baharu tingkatan satu.

“Bagi kolej vokasional, sesi persekolahan akan berlangsung tanpa penggiliran mengikut takwim pengajian akademik masing-masing termasuklah untuk sijil vokasional Malaysia dan diploma vokasional Malaysia.

“Bagi kolej matrikulasi pula, semua pelajar akan hadir tanpa penggiliran. Bagi sistem empat semester yang akan hadir adalah pelajar semester dua dan empat, manakala bagi sistem dua semester yang akan hadir ialah pelajar semester dua.

“Untuk Institut Pendidikan Guru (IPG), penggiliran mengikut takwim kalendar akademik,” katanya lagi.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Anak Itu Cerminan Ibu Bapa. Ini Caranya Tegur Perangai Anak Supaya Tidak Keterlaluan Nanti!

Mendidik anak-anak memang mencabar. Maklumlah, jika salah mendidik anak, akan memberik kesan kepada tingkah lakunya. Mulalah ada cakap-cakap, “mak ayah dia tak ajar ker”. Begitulah yang dikatakan, anak itu cerminan ibu bapa. Memang ibu bapa kena tahu cara yang betul untuk menegur anak supaya perangainya tidak keterlaluan terutama apabila sudah memasuki sekolah rendah.

Kebanyakan perangai anak ni memang mencabar kesabaran mak ayah kan. Kadang-kadang kita boleh diamkan je tapi kadang-kadang ada perangai anak yang melampau dan keterlaluan!

Yang keterlaluan ni memang kena ditegur. Tak boleh dah guna alasan ” alahhh..biasa la budak budak “. Sebab tanpa teguran, perangai tak elok ni akan melekat dan menjadi ‘wiring otak’ yang kekal dan susah diubah.

Ni 5 perangai anak yang kita kena tegur daripada kecil :

1. SUKA MASUK BILIK ORANG
Memang anak yang penuh dengan rasa ingin tahu (curiosity) ni akan sangat suka ‘explore’ tempat yang baru. Sifat ‘curiosity’ ni bagus tapi kita kena bimbing sifat tu supaya anak kita boleh teruskan sifat ‘curiosity’ nya tanpa ganggu privasi orang lain.

Ni la adab yang kurang ada pada kanak kanak zaman sekarang. IQ tinggi tapi EQ dan Interpersonal skills tak dipeduli.

2. SUKA MENYAMPUK ORANG TUA SEDANG BERCAKAP
Memang anak yang tengah teruja ni akan main sembur je bertanya tanpa tengok masa dan tempat. Suka bertanya tu bagus tapi kalau kita tengah bercakap dengan orang lain pun dia nak menyampuk, tu boleh jadi masalah.

Kenapa?

Anak yang suka menyampuk ni biasanya suka sangat nak cari perhatian ( entitle for attention ) dan sangat susah nak lawan perasaan ditolak ( unable to tolerate frustation ).

Tu la kenapa kalau anak menyampuk, saya terus tegur dan bagitahu dia untuk tunggu saya habis bersembang dulu.

Daripada situ pun saya dah boleh latih anak ‘self control’. Anak yang tinggi Self Control insyaAllah akan lebih berjaya suatu hari nanti.

3. SUKA MAIN KASAR
Jangan pandang ringan kalau anak kita suka tumbuk atau cubit kawan kawannya. Tanpa teguran, sifat ni boleh jadi habit yang kekal dan berterusan sampai remaja dan dewasa.

Teguran tu pula mesti ‘on the spot’. Nampak je anak berkasar dengan sepupu dan kawannya, kita kena terus tegur dan ajar dia cara yang betul nak bergaul. Kalau kita cuma ketawa dan anggap ianya permainan semata semata bahkan siap puji puji pula, otak anak kita akan anggap ianya ‘social reward’ dan susah nak diubah sampai la dia dah besar nanti.

4. BUAT-BUAT TAK DENGAR
Kalau anak tak dengar sebab mengelamun tu lain cerita tapi kalau dia buat buat tak dengar dengan sengaja itu namanya POWER PLAY.

Masa ni la anak nak uji autoriti kita. Mak ayah yang kurang autoriti akan cepat mengalah dan membiarkan je anak menguasai dirinya.

Lama kelamaan kita akan nampak anak akan semakin degil dan susah dengar cakap. Itulah yang terjadi bila kita kurang autoriti pada anak anak kita sendiri.

5. ANAK TERLALU PEMENDAM
Ada juga anak yang sangat susah nak menangis. Kalau dia sakit ataupun sedih dia ketap je bibir supaya tak menangis.

Pernah kan kita dengar falsafah “Boys dont cry ” kan?

Salah sebenarnya falsafah tu. Kita kena bagi signal pada otak anak kita bahawa ianya okey untuk meluahkan emosi terpendam mereka.

Tu la kenapa kalau anak menangis, jangan la duk tengking mereka. Menangis adalah cara anak kita mengekspresi emosi sedih mereka.

Cuma kita kena bantu mereka untuk kawal emosi tu je supaya ianya tak berubah menjadi amukan dan tantrum. Tengking boleh selesaikan tangisan, tapi parut dan luka psikologinya itu yang akan berpanjangan!

Jom ajar pasangan kita 5 info kat atas ni. Rasanya ramai lagi mak ayah yang belum tahu ilmu dan info ni kan.